
På  omslaget: 

Elena  Stolyar,  26  årgammel 

og  omvendt  til  Kirken,  siger,  at 

evangeliet  ændrer  hendes  liv  og  giver 

hende  „nye  værdier,  nye  venner 

og  nyt  håb".  Se  „Evangeliet 

i  Sovjetunionen",  side  10: 

Foto:  Giles  H.  Florence  jun. 


ARTIKLER 

BUDSKAB  FRA  DET  FØRSTE  PRÆSIDENTSKAB 

HVILKEN  VEJ  VIL  DU  GÅ?    PRÆSIDENT  THOMAS  S.  MONSON 2 

NOGET  AT  LEVE  FOR    GARY  G.  FELT  8 

EVANGELIET  I  SOVJETUNIONEN    GILES  H  FLORENCE  JUN  10 

HVOR  ER  KIRKEN?     ÆLDSTE  JAMES  E.  FAUST 26 

SØSTER  ELLIOT  FIK  ET  NYT  LIV  JAY  R  LYMAN  32 

HVOR  JESUS  VANDREDE,  II.  DEL  34 

YUKIO  OG  JUNKO  FUJITAKE: 

EN  USÆDVANLIG  FREMGANGSMÅDE 

JIM  MATSUMORI    48 

ISÆR  FOR  UNGE 

„HVAD  NU,  HVIS  DET  VIRKELIG  ER  SANDT?"    DEREK  PREECE  22 

NOGEN  AT  SE  OP  TIL    janet  THOMAS 42 

FASTE  PUNKTER 

KOMMENTARER  FRA  LÆSERNE  1 

HÅNDBOG  FOR  FAMILIER 

HVORDAN  MAN  LÆRER  BØRN  AT  TJENE  ANDRE  18 

BESØGSLÆRERINDEBUDSKAB 

FAMILIEN:  ET  CENTER  FOR  ÅNDELIG  VÆKST  25 

BØRNESTJERNEN 

HISTORIER  FRA  MORMONS  BOG 

ALMA  UNDERVISER  OG  DØBER  2 

MERE  END  BLOT  ET  ORD    LESLIE  ETHINGTON 4 

FÆLLESTID 

NÅR  JEG  TIL  KIRKE  GÅR    LAUREL  ROHLFING 8 

PÅ  OPDAGELSE 

HVAD  ER  JEG?    MELISSA  BLANCHARD   10 

ET  BESØG  PÅ  TEMPELPLADSEN  12 

NYE  VENNER 

MAGDALENA  NILSSON    LAWRENCE  CUMMINS   14 


KOMMENTARER  FRA  LÆSERNE 


VIL  DU  GODT 
VELSIGNE  KATHY 


Det  er  første  gang,  jeg  skriver 
til  jer,  selv  om  jeg  regelmæssigt 
læser  Seito  no  Michi  (japansk). 

Artiklen,  „vil  du  godt  velsig- 
ne Kathy"  af  Trina  Hazlewood 
i  september  1990,  gjorde  stort 
indtryk  på  mig.  Som  ung  pige 
følte  Trina  sig  bitter,  fordi  hun 
var  blevet  afvist  af  sine  jævnald- 
rende i  Kirken.  I  løbet  af  en  læn- 
gere periode  lærte  hun  at  elske 
sine  forfølgere  ved  at  bede  for 
dem. 

Selv  om  det  er  forståeligt,  at 
en  sådan  chikanering  kan  finde 
sted  i  skolen  eller  på  arbejds- 
pladsen, så  er  det  tragisk,  når 
det  sker  i  Kirken.  Det  betyder 
ikke  meget,  at  vi  kommer  til  Kir- 
kens møder  og  studerer  skrifter- 
ne, hvis  vi  ikke  efterlever 
evangeliets  principper.  De  af  os, 
som  er  så  heldige  at  have  et  vid- 
nesbyrd om  evangeliet,  og  som 
er  aktive  i  Kirken,  må  række  ud 
og  hjælpe  andre,  som  er  svage, 
eller  som  er  blevet  såret.  Vi  bør 


gøre    ligesom    Frelseren    ville 
gøre. 

Jeg  var  glad  for  at  læse,  at 
Trina  lærte  vigtigheden  af  tilgiv- 
else efter  at  være  blevet  chikane- 
ret. Som  teenager  blev  jeg  på 
samme  måde  chikaneret,  men 
jeg  var  aldrig  i  stand  til  at  tilgive 
dem,  som  behandlede  mig  dår- 
ligt. Mit  liv  er  påvirket  af,  at  jeg 
ikke  kunne  tilgive.  Jeg  respekte- 
rer imidlertid  Trina,  og  jeg  vil 
gerne  følge  hendes  eksempel. 

Manami  Omura 
Kakogawa  Ward 
Kobe  Stav,  Japan 


EN  GUDDOMMELIG 
FORBINDELSE 

Jeg  er  omvendt  til  Kirken.  Min 
omvendelse  begyndte  i  et 
bageri,  hvor  jeg  lagde  mærke  til 
en  ung  mand,  som  så  ud  til  at 
være  noget  særligt  i  forhold  til 
de  andre.  Jeg  var  nysgerrig  efter 
at  vide,  hvad  det  var,  der  gjorde 
ham  anderledes,  og  jeg  spurgte 


ham,  hvilken  kirke  han  tilhørte. 
Da  han  svarede  på  mit  spørgs- 
mål, sluttede  hans  missionær- 
kammerat sig  til  os.  Da  jeg 
spurgte  dem  om,  hvordan  jeg 
kunne  lære  mere  om  deres 
kirke,  aftalte  vi  et  tidspunkt, 
hvor  de  kunne  komme  og  be- 
søge mig  derhjemme. 

Da  de  skulle  komme,  følte  jeg 
en  fred  og  ro  omkring  de  to  unge 
mænd,  ældste  Eric  Dorr  Hansen 
og  ældste  Paulo  Alves  da  Silva. 
Ved  Helligåndens  tilskyndelse 
følte  jeg,  at  deres  budskab  var 
inspireret  og  sandt,  og  jeg  ac- 
cepterede det. 

Helligånden  hjalp  mig  for 
nylig  til  at  hjælpe  en  søster,  som 
gik  igennem  en  svær  periode. 
Jeg  viste  hende  den  tale  præsi- 
dentinden  for  Hjælpeforenin- 
gens hovedbestyrelse,  Elaine  L. 
Jack,  holdt  ved  kvindernes 
møde  i  september  1990  (se 
„  Disse  ting  er  tydeligt  åbenbaret 
for  os",  Stjernen,  jan.  1991, 
s.  83-85).  I  talen  fortæller  søster 
Jack,  om  dengang  Frelseren  til- 
bød kvinden  ved  brønden  det 


vand,  der  skulle  „blive  et  kilde- 
spring til  evigt  liv"  (Joh.  4:14). 

Hvor  er  jeg  taknemmelig  for 
Helligånden.  Denne  guddom- 
melige forbindelse  med  Gud- 
dommen har  ikke  alene  hjulpet 
mig  personligt,  men  den  har 
også  hjulpet  mig  med  at  give 
mod  og  trøst  til  én,  som  var  i  nød . 

Acir  Paposo  de  Faria 

Belå  Vista  Ward 

Sao  Paulo  Stav,  Brasilien 


FRA  REDAKTIONEN 

Vi  påskønner  meget  vores  læ- 
sere i  hele  verden.  Vi  beder  jer 
om  at  sende  jeres  breve,  artikler 
og  historier  til  os.  (Vær  venlig  at 
anføre  jeres  fulde  navn,  adres- 
se, ward  eller  gren  samt  stav 
eller  distrikt).  Vi  er  glade  for  de 
breve  og  artikler,  vi  allerede  har 
modtaget,  og  vi  ser  frem  til  at 
høre  fra  flere  af  vores  læsere  i 
fremtiden.  Vores  adresse  er: 
Stjernens  Redaktion,  Hans  Egedes 
Gade  2,  1,  2200  København  N. 

BUDSKAB  FRA  DET  FØRSTE  PRÆSIDENTSKAB 


Hvilken  vej  vil  du  gå? 


Præsident  Thomas  S.  Monson 

Andenrådgiver  i  Det  Første  Præsidentskab 


Vor  himmelske  Fader 
sendte  os  ikke  ud  på 
vores  evige  rejse  uden 
at  sørge  for,  at  vi  fra 
ham  kan  modtage  gud- 
dommelig vejledning, 
som  sikrer,  at  vi  kommer 
tilbage  i  god  behold. 
Jeg  taler  om  bøn. 


Et  bånd  af  sort  astfalt  snor  sig  gennem  bjergene  i  det  nordlige 
Utah  ind  i  Den  Store  Saltsø-dal,  for  dernæst  at  bugte  sig  sydpå. 
Hovedvej  15  er  dets  officielle  navn.  Denne  motorvej  fragter  fa- 
briksprodukter,  handelsprodukter  og  menneskemasser  mod 
deres  bestemte  mål. 

Jeg  husker  engang,  da  jeg  var  på  vej  hjem  for  flere  år  siden.  Jeg  nærmede 
mig  opkørslen  til  hovedvej  15,  og  lige  før  jeg  kørte  ind  på  den,  så  jeg  tre 
blaffere,  hver  med  sit  hjemmelavede  skilt,  hvorpå  deres  mål  stod  skrevet. 
På  et  af  skiltene  stod  der  „Los  Angeles,  Californien",  mens  der  på  et  andet 
stod  „Boise,  Idaho".  Det  var  imidlertid  det  tredje  skilt,  der  ikke  alene  fan- 
gede min  opmærksomhed,  men  også  fik  mig  til  at  tænke  over  dets  bud- 
skab. Blafferen  havde  ikke  skrevet  Los  Angeles  eller  Boise  på  det  skilt,  han 
holdt  op.  På  hans  skilt  stod  kun  et  ord,  der  ganske  simpelt  lød  „hvor  som 
helst". 

Her  var  én,  som  var  tilfreds  med  at  rejse  i  hvilken  som  helst  retning,  i 
henhold  til  den  chaufførs  lune,  som  tog  ham  med  op.  Hvor  er  det  en  stor 
pris  at  betale  for  en  sådan  køretur!  Ingen  plan.  Intet  ønske.  Intet  mål. 
Vejen  til  hvor  som  helst  er  vejen  til  intet,  og  vejen  til  intet  leder  til  mistede 
drømme,  bortødslede  muligheder  og  et  utilfredsstillende  liv. 

I  modsætning  til  den  unge  blaffer  har  I  og  jeg  den  gudgivne  gave  at 
vælge  den  retning,  vi  vil  gå.  Ja,  apostlen  Paulus  sammenlignede  livet  med 
et  væddeløb  med  et  klart  defineret  mål.  Han  formanede  de  hellige  i  Ko- 
rint:  „Ved  I  ikke,  at  de,  der  løber  på  væddeløbsbanen,  ganske  vist  alle 
løber,  men  kun  én  får  sejrsprisen?  Løb  således,  at  I  kan  vinde  den"  (1  Kor. 
9:24).  Lad  os  i  vores  iver  ikke  overse  Prædikerens  kloge  råd:  „Hurtigløbe- 
ren er  ikke  herre  over  løbet  eller  heltene  over  kampen"  (Præd.  9:11).  I  vir- 
keligheden tilhører  belønningen  den,  som  holder  ud  til  enden. 

Vi  må  hver  især  stille  os  dette  spørgsmål:  Hvor  er  jeg  på  vej  hen?  Hvor- 
dan kommer  jeg  dertil?  Og  hvad  er  mit  evige  mål? 

Måske  vil  det  hjælpe  med  at  besvare  disse  betydningsfulde  og  universel- 
le spørgsmål,  hvis  j  eg  fortæller  jer  om  en  oplevelse .  Når  jeg  tænker  på  livets 
væddeløb,  husker  jeg  et  væddeløb  fra  min  barndoms  dage.  Da  jeg  var 

Hvordan  kan  vi  sikre  os,  at  rejsen  lykkes?  Overse  ikke 
de  hellige  skrifter,  som  blev  skrevet  af  søfolk,  der  med 
held  sejlede  over  have,  vi  også  må  krydse. 


omkring  ti  år  gammel,  tog  mine  venner  og  jeg  en  lom- 
mekniv og  skar  små  legetøj sbåde  af  det  bløde  piletræ. 
Med  et  trekantet  bomuldssejl  lod  vi  disse  primitive  far- 
tøjer sejle  ned  ad  den  forholdsvis  stærke  strøm  i  Provo 
River.  Vi  løb  på  flodbredden  og  fulgte  de  små  både,  der 
af  og  til  kæntrede  i  den  voldsomme  strøm  og  til  andre 
tider  sejlede  roligt  der,  hvor  vandet  var  dybere. 

Engang  ved  en  sådan  kapsejlads  lagde  jeg  mærke  til, 
at  en  båd  ledte  alle  de  andre  mod  mållinien.  Pludslig 
fik  en  strøm  båden  for  tæt  på  en  hvirvel  og  den  kæntre- 
de. Den  blev  ført  rundt  og  rundt  ude  af  stand  til  igen  at 
komme  op  i  hovedstrømmen.  Til  sidst  fandt  vi  båden 
i  en  stille  vig  blandt  andet  vraggods  fanget  af  søgræs- 
sets  fingeragtige  fangarme. 

Barndommens  både  var  uden  køl  til  at  give  dem  sta- 
bilitet, uden  ror,  der  kunne  styre  dem  og  uden  motor. 
Ligesom  blafferen  var  deres  mål  „hvor  som  helst", 
men  uundgåeligt  med  strømmen. 

Vi  har  fået  guddommelige  evner  til  at  styre  vores 
egen  skæbne.  Vi  kom  til  jorden,  ikke  for  at  flyde  med 
strømmen,  men  med  kraft  til  at  tænke,  til  at  ræsonnere 
og  handle.  Vi  forlod  vores  himmelske  hjem  og  kom  til 
jorden  i  barndommens  renhed  og  uskyld. 

Vor  himmelske  Fader  sendte  os  ikke  ud  på  vores 
evige  rejse  uden  at  sørge  for,  at  vi  fra  ham  kan  modtage 
guddommelig  vejledning,  som  sikrer,  at  vi  kommer 
sikkert  til  målet  i  livets  store  væddeløb.  Ja,  jeg  taler  om 
bøn.  Jeg  taler  også  om  den  lille,  stille  stemmes  hvisken 
inden  i  hver  enkelt  af  os.  Jeg  overser  ikke  de  hellige 
skrifter,  som  blev  skrevet  af  søfolk,  der  med  held  sejle- 
de over  have,  vi  også  må  krydse. 

Vi  skal  hver  især  yde  en  personlig  indsats.  Hvad  kan 
vi  gøre  for  at  berede  os?  Hvordan  kan  vi  sikre  os,  at  rej- 
sen lykkes? 


For  det  første  må  vi  se  målet  for  os.  Hvad  er  vores 
mål?  Profeten  Joseph  Smith  har  sagt :  „  Lykke  er  formå- 
let og  hensigten  med  vort  liv  og  vil  blive  det  endelige 
resultat,  dersom  vi  vandrer  ad  den  vej,  der  fører  dertil, 
og  denne  vej  eller  sti  er  dyd,  oprigtighed,  trofasthed, 
hellighed  og  efterlevelse  af  alle  Guds  bud  og  befalin- 
ger" (Profeten  Joseph  Smiths  lærdomme,  s.  306-307).  I 
denne  sætning  får  vi  ikke  alene  et  veldefineret  mål, 
men  også  at  vide,  hvordan  vi  kan  nå  det. 

For  det  andet  må  vi  hele  tiden  arbejde  på  det.  Har  I 
lagt  mærke  til,  hvor  mange  gange  Gud  har  udført  de 
mest  storslåede  gerninger  blandt  sine  børn,  når  de  har 
været  engageret  i  det  rette?  Mesterens  besøg  hos  sine 
disciple  på  vej  til  Emmaus,  den  gode  samaritaner  på  vej 
til  Jeriko,  ja,  endog  Nephi,  på  vej  tilbage  til  Jerusalem  og 
Lehi  på  vej  til  det  dyrebare,  forjættede  land.  Lad  os  ikke  over- 
se Joseph  Smith  på  vej  til  Carthage  og  Brigham  Young  på 
den  udstrakte  prærie  på  vej  til  de  helliges  hjem  i  dalen. 

For  det  tredje  må  vi  ikke  vige  fra  vores  fastlagte  kurs. 
På  vores  rejse  møder  vi  skilleveje  og  veje,  der  snor  sig. 
De  uundgåelige  fristelser  og  trosprøver  kommer.  Vi 
har  ganske  enkelt  ikke  råd  til  at  vige,  for  visse  omveje 
leder  til  ødelæggelse  og  åndelig  død.  Lad  os  undgå  det 
moralske  kviksand,  som  findes  på  alle  sider,  syndens 
hvirvelstrømme  samt  uinspirerede  filosofiers  under- 
strømme. Lucifer,  den  snu  rottefænger,  spiller  stadig 
sin  fejende  melodi  og  lokker  de  godtroende  væk  fra 
den  valgte  stis  sikkerhed,  væk  fra  kærlige  forældres 
råd,  væk  fra  sikkerheden  ved  Guds  lærdomme.  Hans 
melodi  er  meget  gammel,  hans  ord  behagelige.  Hans 
belønning  er  evig.  Han  søger  ikke  menneskehedens 
affald,  men  selve  Guds  udvalgte.  Kong  David  lyttede, 
fulgte  og  faldt.  Men  det  gjorde  Kain  også  i  en  tidligere 
tidsalder,  og  Judas  Iskariot  i  en  senere. 

For  det  fjerde  må  vi,  for  at  vinde  præmien,  være  villi- 
ge til  at  betale  prisen.  Lærlingen  bliver  ikke  mester,  før 
han  har  gjort  sig  fortjent  til  det.  Sagføreren  praktiserer 
ikke,  før  han  har  bestået  eksamen.  Lægen  kan  ikke  be- 
handle os,  før  hans  læretid  er  ovre. 

Du  er  personen,  der  afgør,  hvorvidt 
chancen  forødes  eller  alt  bliver  dit, 
om  målet  langt  borte  skal  nås  eller  ej, 
og  stille  du  vælger  at  stå  din  vej. 
(Edgar  A.  Guest,  „You"). 

Lad  os  huske,  hvordan  forfølgeren  Saul  blev  til  mis- 
sionæren Paulus,  hvordan  fiskeren  Peter,  blev  apostel 
med  åndelig  magt. 

Vores  eksempel  i  livets  væddeløb  kunne  meget  vel 
være  vores  ældre  broder,  Herren.  Som  dreng  gav  han 
os  et  motto:  „Vidste  I  ikke,  at  jeg  bør  være  i  min  Faders 
hus?"  (Luk.  2:49).  Som  voksen  underviste  han  ved 
eksempel,  barmhjertighed,  kærlighed,  lydighed,  offer 
og  hengivenhed.  For  jer  og  mig  er  hans  kald  stadig  det 
samme:  „Kom,  følg  mig." 

En  af  dem,  der  lyttede  og  fulgte,  var  ældste  Randall 
Ellsworth.  Da  han  tjente  som  missionær  i  Guatamala, 
overlevede  han  et  ødelæggende  jordskælv,  hvor  en 
bjælke  væltede  ned  over  hans  ryg  og  lammede  hans 
ben  og  skadede  hans  nyrer  alvorligt.  Han  var  den  ene- 
ste amerikaner,  der  kom  til  skade  ved  jordskælvet, 
som  kostede  omkring  18000  mennesker  livet. 

Efter  at  have  fået  akut  bekandling,  blev  han  fløjet  til 
et  stort  hospital  i  nærheden  af  sit  hjem  i  Rockville  i  Ma- 
ryland. Mens  han  lå  der,  interviewede  en  TV-journa- 
list  ham,  hvilket  jeg  så  i  det  mirakel,  vi  kalder  fjernsy- 
net. Journalisten  spurgte:  „Kan  du  gå?" 


Svaret  var:  „Ikke  endnu,  men  det  kommer  jeg  til." 
„Tror  du,  at  du  kan  fuldende  din  mission?" 
Svaret  var:  „Andre  tror  det  ikke,  men  det  kan  jeg." 
Med  mikrofonen  i  hånden  fortsatte  journalisten: 
„Jeg  forstår,  at  du  har  fået  et  særligt  brev  fra  selve 
USA' s  præsident,  hvori  du  ønskes  god  bedring." 

„Ja,"  svarede  Randall,  „Jeg  er  taknemmelig  for  præ- 
sidentens betænksomhed,  men  jeg  har  også  fået  et 
andet  brev,  ikke  fra  mit  lands  præsident,  men  fra  min 
kirkes  præsident  -  Jesu  Kristi  Kirke  af  Sidste  Dages 
Hellige  -  nemlig  præsident  Spencer  W.  Kimball.  Det 
værdsætter  jeg  højt.  Når  han  beder  for  mig,  når  min  fa- 
milie, mine  venner  og  mine  missionærkammerater 
beder  for  mig,  så  ved  jeg  at  jeg,  vil  kunne  vende  tilbage 
til  Guatemala.  Herren  ønskede,  at  jeg  skulle  prædike 
evangeliet  der  i  to  år,  og  det  har  jeg  i  sinde  at  gøre." 

Jeg  vendte  mig  mod  min  hustru  og  kommenterede: 
„Han  kender  vist  ikke  alvoren  af  sine  kvæstelser.  De 
officielle  lægeundersøgelser  giver  ikke  noget  håb  om, 
at  han  kan  vende  tilbage  til  Guatemala." 

Hvor  er  jeg  taknemmelig  for,  at  troens  dag  og  mirak- 
lernes tid  ikke  er  forbi,  men  fortsætter  selv  i  vores  tid. 
Aviserne  og  fjernsynskameraerne  vendte  deres  op- 
mærksomhed mod  mere  aktuelle  nyheder,  efterhån- 
den som  dagene  blev  til  uger  og  til  måneder.  Rudyard 
Kiplings  ord  beskriver  Randall  Ellsworths  situation: 

Festernes  glimrende  dag  sank  i  hav 
dragne  er  konger  med  fyrster  og  hoffer. 
End  gælder,  Johve,  dit  ældgamle  krav: 
Dig  er  et  sønderbrudt  hjerte  kun  offer 
Hærskarers  Herre,  stå  hos  os  i  dag! 
-  Din  nåde  stå  hos  os  i  dag! 
(Recessional,  gengivet  ved  A.  J.  Pedersen). 


STJERNEN 


I  et  f  jernsynsinterview  udtrykte 

denne  unge  missionær,  som  lå  på 

hospitalet  med  alvorlige  kvæstelser, 

offentligt  sin  tro  og  sin  forpligtelse 

over  for  Gud.  Han  skulle  bevise, 

at  miraklernes  tid  ikke  er  forbi. 


Og  Gud  glemte  ikke  ham,  som  havde  et  ydmygt  og 
angergivet  hjerte,  nemlig  ældste  Randall  Ellsworth. 
Lidt  efter  lidt  begyndte  følelsen  at  vende  tilbage.  Ran- 
dall beskrev  selv  sin  helbredelse:  „Jeg  holdt  mig  altid 
travlt  beskæftiget,  jeg  pressede  hele  tiden  mig  selv.  På 
hospitalet  bad  jeg  om  at  få  behandlig  to  gange  om 
dagen  i  stedet  for  bare  én.  Jeg  ønskede  virkelig  at 
komme  til  at  gå  igen."  Da  missionsaf delingen  vurdere- 
de den  fremgang,  Randall  Ellsworths  helbred  havde 
undergået,  fik  han  at  vide,  at  hans  tilbagevenden  til 
Guatemale  var  godkendt.  Han  sagde:  „I  begyndelsen 
var  jeg  så  lykkelig,  at  jeg  ikke  vidste,  hvad  jeg  skulle 
gøre.  Så  gik  jeg  ind  på  mit  værelse  og  begyndte  at 
græde.  Så  faldt  jeg  på  knæ  og  takkede  min  himmelske 
Fader/' 

Randall  Ellsworth  gik  om  bord  i  det  fly,  som  bragte 
ham  tilbage  til  den  mission,  hvortil  han  var  kaldet, 
og  tilbage  til  det  folk,  som  han  elskede.  Bag  sig  efterlod 
han  sig  et  spor  af  skeptikere,  en  hær  af  tvivlere,  men 
også  hundredvis  af  mennesker,  der  var  forbløffede 
over  Guds  magt,  troens  mirakel  og  beslutsomhedens 
belønning.  Foran  ham  var  der  tusinder  af  ærlige,  gud- 
frygtige og  oprigtigt  søgende  sønner  og  døtre  af 
vor  himmelske  Fader.  En  nutidig  Paulus,  som  havde 
overvundet  sin  „torn  i  kødet",  var  vendt  tilbage  for  at 
undervise  dem  i  sandheden,  for  at  lede  dem  til  evigt 
liv.  Af  ældste  Elsworth  hørte  de  Guds  ord.  De  lærte 
Guds  sandheder  at  kende.  De  accepterede  hans  ordi- 
nanser. 

Må  vi,  ligesom  Randan  Ellsworth,  vide,  hvor  vi  går 
hen,  være  villige  til  hele  tiden  at  arbejde  på  at  komme 
der,  undgå  omveje  og  være  villige  til  at  betale  den  ofte 
meget  høje  pris  i  form  at  tro  og  beslutsomhed  for  at 
vinde  livets  væddeløb. 


Må  vi,  ved  slutningen  af  vores  jordiske  rejse,  være  i 
stand  til  at  gentage  Paulus'  ord:  „Den  gode  strid  har 
jeg  stridt,  løbet  har  jeg  fuldført,  troen  har  jeg  bevaret" 
(2  Tim.  4:7).  Ved  at  gøre  dette,  vil  vi  få  den  „retfærdig- 
heds krone",  som  ikke  går  til  grunde,  og  høre  vores 
evige  dommer  udtale:  „Vel,  du  gode  og  tro  tjener,  du 
har  været  tro  over  lidt,  jeg  vil  sætte  dig  over  meget;  gå 
ind  til  din  herres  glæde"  (Matt.  25:21). 

Så  vil  vi  have  afsluttet  vores  rejse.  Ikke  til  et  vagt 
„hvor  som  helst",  men  til  vores  himmelske  hjem  - 
nemlig  evigt  liv  i  Guds  celestiale  rige.  □ 


FORSLAG  TIL  SAMTALEEMNER 
FOR  HJEMMELÆRERE 

1.  På  et  eller  andet  tidspunkt  i  livet  står  vi  alle  over 
for  det  vigtige  spørgsmål:  Hvor  er  jeg  på  vej  hen? 
Hvordan  kommer  jeg  dertil?  Hvad  er  mit  evige 
mål? 

2.  For  at  hjælpe  os  med  at  nå  vores  muligheder,  har 
vor  himmelske  Fader  givet  os  guddommelige 
evner  og  muligheder  for  at  bede,  forstå  Andens 
hvisken  og  lære  af  skrifterne. 

3.  For  at  nå  vores  guddommelige  mål,  skal  vi: 

-  forestille  os  målet, 

-  hele  tiden  arbejde  på  at  nå  det, 

-  ikke  vige  fra  vores  fastlagte  kurs  og 

-  være  villige  til  at  betale  prisen. 

4.  Skrifterne  giver  os  talrige  eksempler  på  personer, 
som  med  held  har  fulgt  vor  himmelske  Faders 
vejledning.  Vi  kan  også  gå  ad  denne  sti  mod  evig 
lykke. 

NOGET  AT  LEVE  FOR 


Gary  G.  Felt 


Det  var  næsten  fyraften.  Kun  et  kvarter 
endnu,  tænkte  jeg,  da  jeg  kørte  over 
broen  på  vej  tilbage  til  politistationen. 
Vandet  i  floden  så  fredfyldt  ud,  når  jeg  så 
ud  over  rækværket  mod  den  nedgående  sol.  Pludselig 
så  jeg  en  mand,  der  stod  på  ydersiden  af  rækværket. 
Hans  hoved  var  kun  lige  akkurat  synligt  over  vejover- 
fladen. Jeg  standsede  bilen,  sendte  besked  via  radioen 
til  politistationen  om  min  observation  og  gik  hen  til 
rækværket. 

„Kom  ikke  nærmere,"  sagde  den  unge  mand,  som 
holdt  fast  ved  broens  skelet.  Vores  øjne  mødtes,  og  jeg 
vidste,  hvad  han  tænkte  på  at  gøre  -  og  han  vidste,  at 
jeg  vidste  det.  Jeg  følte,  at  der  ikke  skulle  meget  til,  før 
han  gav  slip. 

Hvad  kunne  jeg  sige  for  at  hindre  denne  mand  i  at  af- 
slutte sit  liv?  Minder  fra  min  uddannelse  til  politibe- 
tjent løb  gennem  min  hjerne:  Giv  dig  tid.  Få  ham  til  at 
tale.  Sørg  for,  at  han  ikke  bliver  ophidset.  Jeg  var  bange 
for,  at  hvis  jeg  gjorde  noget  forkert,  ville  denne  mand 
måske  virkelig  slå  sig  selv  ihjel.  Hvad  skulle  jeg  gøre? 

Jeg  begyndte  så  enkelt,  som  jeg  kunne  -  at  trække 
tiden  ud.  „Hej,  dejlig  dag,  ikke?"  Jeg  sagde  det  med  en 
så  rolig  og  fattet  stemme,  som  jeg  kunne. 

Jeg  følte  nogen  lettelse,  da  han  roligt  svarede:  „Det 
synes  jeg  ikke." 

Måske  ville  tiden  være  på  min  side,  tænkte  jeg.  „Jeg 
hedder  Gary.  Hvad  hedder  du?"  sagde  jeg. 

„Steve,"  svarede  han.  „Hvorfor  spørger  du  om 
det?" 

I  disse  få  sekunder  tænkte  jeg  på  hver  eneste  succes 
og  fiasko,  som  jeg  havde  oplevet  i  forsøg  på  at  kommu- 
nikere med  mennesker,  og  jeg  tænkte  også  på,  hvor 
dyrebart  livet  er.  Der  gik  kun  nogle  få  sekunder,  men 
det  virkede  som  en  evighed.  Jeg  bad  stille  vor  himmel- 


ske Fader  om  styrke  og  vejledning.  Jeg  følte  omgående 
en  dejlig,  beroligende  bekræftelse.  Hvorfor  kan  Steve 
ikke  føle  det  samme?  tænkte  jeg.  Jeg  kender  ikke 
nogen  bedre  måde  at  overbevise  en  person  om  livets 
værdi,  end  ved  at  bære  vidnesbyrd  om  de  guddomme- 
lige sandheder,  som  giver  os  en  årsag  til  at  leve.  Derfor 
begyndte  jeg:  „Jeg  vil  gerne  være  din  ven,  Steve.  Jeg 
vil  gerne  hjælpe." 

„Du  kan  ikke  hjælpe.  Det  er  der  ingen,  der  kan," 
svarede  han. 

„  Det  tror  j eg  ikke  på,  Steve .  Fortæl  mig  om  dig  selv. " 

„Hvad  mener  du  med  det?"  spurgte  han  frygtsomt. 

„Er  du  gift?" 

„Ja." 

„Har  du  børn?"  fortsatte  jeg. 

Steve  begyndte  at  fortælle  mig  om  sin  f em-årige  dat- 
ter, men  holdt  op,  så  snart  nogle  andre  betjente 
ankom.  „Hvem  er  det?"  spurgte  Steve.  Hans  stemme 
var  igen  blevet  anspændt. 

Jeg  gjorde  tegn  til,  at  betjentene  skulle  holde  sig 
væk.  „Det  er  nogle  af  mine  venner,"  fortalte  jeg  Steve. 
„De  er  også  bekymrede  for  dig." 

„Lad  dem  ikke  komme  nærmere,"  sagde  han. 

„Det  gør  de  heller  ikke,"  svarede  jeg. 

Steve  og  jeg  fortsatte  med  at  tale.  Han  holdt  sig  sta- 
dig fast  ude  på  broen .  Jeg  sad  på  kørebanen  omkring  to 
meter  fra  ham.  Vi  talte  om  hans  familie  og  hans  arbejde 
som  tekniker  i  et  godt  computerfirma.  For  mig  lød  det, 
som  om  han  havde  alt  det,  der  kunne  gøre  tilværelsen 
god.  Jeg  søgte  efter  ting,  jeg  kunne  sige  i  håb  om  at  op- 
dage roden  til  problemet,  og  bad  til,  at  jeg  ved  at  gøre 
det  ikke  gjorde  ham  panisk  og  fik  ham  til  at  springe. 

Jeg  vidste,  at  de  andre  betjente  gjorde  sig  klar  til  at 
hjælpe.  Alligevel  havde  jeg  følelsen  af,  at  jeg  inden 
længe  ville  stå  sammen  med  Steve  og  give  ham  hån- 

I  disse  få  sekunder  tænkte  jeg  på 

hver  eneste  succes  og  fiasko,  som  jeg 

havde  oplevet  i  forsøg  på  at  kommunikere 

med  mennesker,  og  jeg  tænkte  også 

på,  hvor  dyrebart  livet  er. 


den  -  bare  jeg  kunne  få  ham  til  at  blive  ved  med  at  tale. 
Jeg  håbede,  at  det  var  Ånden,  der  fik  mig  til  at  føle 
sådan.  Derfor  fortsatte  jeg  med  fornyet  mod:  „Steve, 
efter  hvad  jeg  har  hørt,  kan  jeg  ikke  forstå,  hvorfor  du 
står  på  den  side  af  rækværket." 


„Der  er  også  nogle  ting,  jeg  ikke  forstår,"  svarede 
Steve .  „ Jeg  kan  ikke  forstå,  hvorfor  du  bekymrer  dig  så 
meget  om  mig."  Han  holdt  en  pause,  hvorpå  han 
fremstammede:  „Jeg-jeg-jeg  har  det  som  om,  jeg  taler 
til  en  præst.  Jeg  har  det,  som  om  jeg  vil  fortælle  dig 
ting,  som  jeg  ikke  engang  kan  tale  med  min  kone  om. 
Hvorfor?" 

Jeg  bad,  mens  jeg  lyttede,  og  Ånden  vejledte  mig,  da 
jeg  talte.  Jeg  følte  stor  glæde,  da  jeg  følte  Helligåndens 
vejledning  i  denne  betydningsfulde  situation.  „Tror 
du  på  Gud"  spurgte  jeg. 

„Det  tror  jeg  nok.  Jeg  vil  gerne  tro,  at  der  er  en  Gud," 
svarede  han. 

„Det  er  der,  Steve.  Jeg  ved  det  af  hele  mit  hjerte. 
Gud  lever,  og  han  elsker  dig  og  mig.  Han  har  et  stort  og 
herligt  formål  med  os." 

„Hvordan  ved  du  alt  det?"  spurgte  han. 

Jeg  rejste  mig  op  og  rakte  ud  mod  ham.  Steve  rakte 
ud,  tog  min  hånd  og  kravlede  tilbage  over  rækværket. 
Vi  tog  hinandens  hænder. 

„Det  er  ikke  svært  at  vide,"  sagde  jeg.  „Kunne  du 
tænke  dig  at  vide  mere  om  Gud?" 

„Ja,  det  vil  jeg  gerne,"  sagde  han,  tøvede  og  tilføjede 
„Gary." 

Med  Herrens  vejledning  havde  jeg  bistået  med  at 
redde  Steves  liv.  Men  endnu  mere  betydningsfuldt 
var  det,  at  jeg  var  i  gang  med  at  dele  mit  vidnesbyrd 
med  ham  om,  at  livet  har  et  formål,  og  at  Gud  elsker  os 
og  har  omsorg  for  os  hver  især.  Det  var  denne  kund- 
skab, der  gav  ham  noget  at  leve  for.  □ 


Gary  G.  Felt,  politibetjent,  bor  i  North  Bend  Ward,  Renton 
Washington  North  Stake. 


STJERNEN 


EVANGELIET  I 


SOVJETUNIONEN 


Giles  H.  Florence  jun. 


Øverst:  En  ny  generation  af  sidste  dages  hellige  —  primarybørn  i  Leningrad  Gren. 

På  modstående  side.  Nellie  og  Aimo  Jakko  er  typisk  for  de  finske  hellige,  som  har 

hjulpet  med  at  præsentere  evangeliet  for  sovjetborgerne.  Her  ses  Irene  Maximova  fra 

Leningrad,  i  midten,  sammen  med  dem  på  sin  dåbsdag. 


Der  er  ingen  Gud. "  Det  var  budskabet  til 
en  hel  generation  i  Østeuropa.  Det  lød 
taktfast  fra  lærere,  regeringsmedlemmer 
og  endog  forældre.  Eftersom  ateismen  har 
været  den  officielle  lærdom  i  Østeuropa  i  næsten  et 
halvt  århundrede,  har  nogle  spekuleret  på,  hvordan 
mennesker,  der  bor  i  Sovjetunionen  og  andre  steder, 
ville  reagere,  når  de  hørte  det  gengivne  evangelium. 
Nylige  ændringer  har  givet  dem  netop  denne  mulig- 
hed. De  trofastes  bønner  overalt  er  blevet  besvaret  i 
vidt  omfang,  og  ny  religiøs  frihed  er  pludselig  blevet 
tilbudt  millioner  af  mennesker.  Hvordan  vil  de  modta- 
ge evangeliets  gode  nyheder? 

„De  er  parate, "  erklærer  Aimo  Jåkko  fra  Lappeen- 
ranta  Ward  i  Helsingfors  Stav,  nær  grænsen  til  Sovjet- 
unionen. Aimo  og  hans  hustru,  Nellie,  har  været 
stærkt  involveret  i  at  introducere  missioneringen  i 


Sovjetunionen,  og  de  er  optimistiske  og  tror,  at  sovjet- 
borgerne vil  acceptere  evangeliet. 

DEN  FINSKE  FORBINDELSE 

Aimo  er  finsk  og  fremstiller  væve.  Nellie  er  internati- 
onal bordtennismester.  De  har  fem  børn. 

„I  årevis  har  Aimo  og  jeg  prøvet  at  være  gode  missio- 
nærer blandt  vores  egne  landsmænd, "  begynder  Nel- 
lie, som  oprindelig  er  fra  Holland.  „Men  vi  havde 
ingen  succes. " 

I  august  1989  havde  vi  så  mulighed  for  at  gøre  noget 
af  det,  vi  holder  allermest  af  -  at  tage  på  kanotur  -  sam- 
men med  tre  russiske  familier  gennem  skovene  i  det 
østlige  Karelen.  En  af  familierne,  familien  Semeonov, 
blev  interesseret  i  vores  synspunkter  om  livet,  da  vi 
sad  ved  bålet  om  aftenen  og  talte.  Vi  blev  meget  nære 

venner  på  kort  tid.  Faderen,  Andrej,  en  udadvendt 
mand  midt  i  tyverne,  var  især  interesseret  i  de  åndelige 
værdier  og  i  det  familiesammenhold,  vi  havde.  Han 
ønskede,  at  vi  skulle  møde  hans  bror  Pavel,  som  bor  i 
Leningrad,  så  vi  kunne  fortælle  de  samme  ting  til  ham. 

„Da  vi  lærte  dem  bedre  at  kende, "  fortsætter  Nellie, 
„fandt  vi  ud  af,  at  både  Andrej  og  Pavel  er  læger. 
Begge  er  intellektuelle,  som  oprigtigt  har  søgt  efter 
sandhed  og  forståelse.  Andrej  var  meget  ivrig  efter  at 
se  os  igen.  Nogle  få  måneder  efter  kanoturen  invitere- 
de vi  derfor  Andrej  og  Pavel  og  deres  hustruer  til  at 
komme  og  besøge  os  i  Finland.  " 

Andrej,  som  nu  er  præsident  for  Vyborg  Gren,  min- 
des dette  besøg  som  „uforglemmeligt!  Før  jeg  mødte 
familien  Jåkko,  kendte  jeg  kun  Jesu  Kristi  evangelium 
fra  film,  fjernsyn  og  nogle  få  besøg  i  den  russisk  orto- 
dokse kirke.  Vi  havde  lært,  at  kommunismen  er  det 
eneste  retfærdige  samfund.  Men  siden  1985,  da  præsi- 
dent Mikhail  Gorbatjov  kom  til  magten,  var  jeg  be- 
gyndt at  se  mig  omkring.  Og  nu  fandt  jeg  det,  jeg 
havde  ledt  efter. 

I  Lappeenranta  mødte  jeg  ældste  Bert  Dover  og  æld- 
ste John  Webster, "  fortsætter  Andrej,  „og  jeg  følte 
ånden  meget  stærkt.  Det  var  en  stor  forandring  for 
mig.  Jeg  tog  hjem  og  studerede  Mormons  Bog,  som 
overbeviste  mig  om,  at  intet  menneske  kunne  have 
udført  dette  værk.  Bogen  var  fra  Gud. " 

I  marts  1990  blev  Andrej  døbt.  I  august  døbte  han  sin 
hustru,  Marina,  i  Østersøens  vande.  Pavel  og  hans  fa- 
milie er  også  blevet  døbt  i  Leningrad  og  har  været  en 
del  af  denne  grens  vækst.  Pavel  fortæller,  hvordan 
hele  hans  indstilling  til  det  at  være  læge  er  ændret, 
siden  han  opdagede  Gud  og  menneskelivets  hellig- 
hed. Andrej  fortælle  også,  at  han  er  taknemmelig  for 
den  nye  styrke,  han  føler,  siden  han  erkendte,  at  hans 
liv  er  forbundet  med  Gud. 

„Da  jeg  første  gang  hørte  de  sidste  dages  helliges 
lærdomme,  blev  jeg  bange, "  siger  Andrej.  „Standar- 
derne syntes  for  høje,  for  umulige  at  efterleve.  Siden 
har  jeg  lært,  at  der  findes  en  kilde  med  styrke  til  at  leve 


På  modstående  side:  Juri  og  Ludmilla 

Terebinen  følte,  at  de  var  „tæt  knyttet  til 

Gud,  da  de  kom  i  Kirken  sammen  med 

sidste  dages  hellige  venner." 

Øverst:  Leningrads  Eremitagemuseum 

indeholder  omkring  2,5  millioner  stykker  kunst. 

Nederst:  Tamara  Efimov  hørte  om  Kirken  gennem 

venner  og  præsenterer  så  evangeliet  for  sin  mor 

Galina,  til  venstre,  sin  bror  Pieter,  og  sin  far 

Vjaschaslav,  som  i  øjeblikket  er  præsident  for 

Leningrads  første  gren. 

Øverst:  I  de  sidste  45  år  er  katedraler,  som 

denne  i  Leningrad,  blevet  brugt  som  museer, 

skøjtebaner  eller  lagerbygninger. 

På  modstående  side:  Den  23-årige 

Valerij  Pomazanov  fra  Leningrad  opdagede, 

at  Kirken  tilbød  „en  levemåde,  som  jeg 

søgte. "  Han  læser  til  lærer  „så  jeg 

kan  hjælpe  den  næste  generation." 


sådan.  På  en  eller  anden  måde  var  jeg  blevet  forberedt 
til  at  modtage  evangeliet,  da  det  kom  til  mig. " 

DEN  UNGARNSKE  FORBINDELSE 

Ligesom  familien  Semeonov  har  andre  sovjetiske  fa- 
milier lært  det  gengivne  evangelium  at  kende  via 
udenlandske  venner.  Blandt  de  første,  der  blev  døbt, 
var  Juri  Terebinen  og  hans  hustru,  Ludmilla,  fra  Le- 
ningrad. De  tilsluttede  sig  Kirken  i  efteråret  1989  i  Un- 
garn, da  de  besøgte  nogle  venner.  „Vi  gik  i  kirke  med 
dem, "  siger  Juri,  „og  følte  noget  anderledes  i  disse 
menneskers  forhold  til  Gud  og  til  hinanden.  Det  syn- 
tes rigtigt,  at  vi  hver  især  frit  kunne  kommunikere  di- 
rekte med  Gud  i  stedet  for  gennem  en  professionel 
præst.  Man  bliver  undervist,  og  man  underviser.  Det 
bringer  os  nærmere  Gud. 

For  mig  er  det  sådan,  at  ritualerne  og  sproget  i  andre 
kirker  ofte  kom  mellem  mig  og  Gud.  Her  følte  jeg  mig 
derimod  i  tæt  forbindelse  med  ham,  hvilket  gjorde,  at 
jeg  også  følte  mig  mere  knyttet  til  menneskene.  " 

Da  familien  Terebinen  vendte  tilbage  til  Leningrad, 
efter  at  de  var  blevet  døbt,  satte  de  deres  lid  til,  at  ven- 
ner i  Helsingfors  ville  sætte  dem  i  forbindelse  med  den 
finske  missionspræsident,  som  på  dette  tidspunkt  var 
Steven  Mecham.  Præsident  Mecham  og  hans  råd- 
giver, Jussi  Kempainen,  havde  allerede  besøgt  med- 
lemmer i  Vyborg  og  Tallinn.  De  besøgte  familien  Tere- 
binen og  andre  medlemmer  i  Leningrad.  I  december 
1989  blev  der  oprettet  små  grene  af  kirken  i  disse  tre 
byer. 

Juri  blev  den  første  grenspræsident  i  Leningrad. 
Siden  er  grenen  blevet  delt  i  to  med  mere  end  160  med- 
lemmer. Der  er  nu  også  en  gren  i  Moskva. 


BAG  SCENEN 


I  århundreder  har  kristendommen  blomstret  i  Rus- 
land. Den  russisk  ortodokse  kirkes  katedraler  er 
blandt  de  mest  farverige  og  iøjefaldende  i  landets  arki- 

Øverst:  Med  de  nye  tider  i  Sovjetunionen 

sker  der  en  istandsættelse,  der  fører  mange 

smukke  katedraler  og  kirker  tilbage  til  deres 

oprindelige  formål.  Nederst:  Pavel  Agafonov, 

studerende  på  Leningrads  universitet,  hørte  første 

gang  om  Kirken,  da  han  studerede  i  USA.  Efter 

sin  dåb  fortalte  han  sine  medstuderende  om 

evangeliet.  Hans  værelseskammerater, 

Vladimir  Shestakon  og  Andrej  Chromovskich, 

sluttede  sig  til  Kirken. 


tektur,  og  troen  på  Gud  var  stærk  blandt  folket.  Den- 
gang var  Leningrad  stadig  St.  Petersburg  eller  Petro- 
grad. Men  i  de  sidste  45  år  har  de  smukke  kirker  med 
deres  skinnende  guldkupler,  ikoner  og  fine  kunst 
været  meget  lidt  brugt  til  gudstjeneste.  Mange  af  byg- 
ningerne blev  lavet  om  til  museer  eller  skøjtebaner 
eller  de  blev  brugt  til  lagerbygninger. 

Sidste  dages  hellige  har  i  årevis  bedt  om,  at  det  gen- 
givne evangelium  måtte  blive  bragt  til  alle  verdens  na- 
tioner. Så  selv  om  det  ser  ud  til,  at  glasnost,  den  nye 
åbenhed,  er  årsag  til  denne  religiøse  opblomstring,  er 
det  nok  i  højere  grad  et  bevis  på,  at  Herrens  hånd  stille 
har  bevæget  sig  bag  de  jordiske  begivenheders  scene. 

Den  6.  august  1903  knælede  ældste  Francis  M. 
Lyman  fra  De  Tolvs  Kvorum  ned  i  sommerhaven  i  Le- 
ningrad og  indviede  Rusland  til  evangeliets  forkyndel- 
se. Igen  i  april  1989  knælede  ældste  Russell  M.  Nelson 
fra  De  Tolvs  Kvorum  bag  rækkerne  af  de  høje  lindetræ- 
er og  egetræer  i  den  samme  smukke  have  og  bad  om 
Herrens  velsignelser  over  Sovjetunionen.  Ældste  Nel- 
son og  ældste  Hans  B.  Ringger,  som  er  medlem  af  De 
Halvfjerds  og  præsident  for  Det  Europæiske  Område, 
fortsatte  med  at  mødes  med  lederne  i  den  russiske  re- 
publik for  at  opnå  officiel  anerkendelse  af  Kirken. 

Siden  foråret  1990,  endnu  før  åbningen  af  Finlands 
østmission,  fik  missionærerne  lov  til  at  komme  ind  i 
USSR  på  kortvarige  visa.  Nu  leder  missionspræsident 
Gary  L.  Browning,  professor  i  slaviske  sprog  ved  Brig- 
ham Young  University,  mere  end  20  russisktalende 
missionærer  fra  sit  kontor  i  Helsingfors,  næsten  fem 
hundrede  kilometer  mod  nord,  idet  han  efter  behov 
rejser  til  grenene  i  Leningrad,  Tallinn,  Vyborg  og 
Moskva. 

Den  19.  september  1990  informerede  Evgenij  V. 
Tscernetsov  fra  rådet  for  religiøse  anliggender  under 
ministerrådet  i  Sovjetunionen  ældste  Ringger  om,  at 
rådet  havde  godkendt  registreringen  af  grenen  i  Le- 
ningrad. Selv  om  alle  menigheder  i  republikken  skal 
registreres  særskilt,  forventes  det,  at  fremtidige  regi- 
streringer vil  være  rutine. 

GRENEN  I  LENINGRAD 


Den  dag,  jeg  besøgte  grenen  i  Leningrad  (før  dens 
nylige  deling),  bar  to  nyligt  døbte  unge  kvinder  deres 
bevægende  vidnesbyrd.  Dernæst  talte  præsident 
Browning  og  sagde,  at  Kirken  er  blevet  en  verdensom- 
spændende kirke  med  ledere  fra  mange  lande.  „Kir- 
ken i  Rusland  er  et  barn, "  sagde  han,  „men  dette  barn 
vokser  hurtigt.  Den  er  stadig  ung  og  ved  at  lære.  I  har 
udvist  tro;  nu  må  I  føje  kundskab  til  jeres  tro.  Tro  uden 
kundskab  fører  til  fanatisme,  og  kundskab  uden  tro  er 
kold.  Jesus  Kristus  har  ved  sit  eksempel  vist  os,  at  hans 
kærlighed  kommer  af  tro,  der  er  afbalanceret  med 
kundskab. " 

I  det  lille  teater,  der  fungerer  som  kirkebygning  i  Le- 
ningrad, føler  medlemmer  og  besøgende  en  levende 
varme,  som  karakteriserer  sidste  dages  helliges  for- 
samlinger overalt.  Dejlige  håndtryk,  arme  der  lægges 
om  andres  skuldre,  omfavnelser  og  verbale  udtryk  for 
kærlighed  synes  næsten  at  oplyse  det  dunkle  lokale. 

Efter  mødet  fortalte  flere  studenter,  hvordan  de 
hørte  om  Kirken  fra  Pavel  Agafonov. 

Pavel  lærte  Kirken  at  kende  i  marts  1990,  mens  han 
studerede  teknik  og  psykologi  i  USA.  Forinden  havde 
han  besøgt  mange  kirker  og  stillet  vanskelige  spørgs- 
mål. „Ingen  af  de  kirker,  jeg  kom  i,  kunne  besvare  de 
spørgsmål,  jeg  havde,"  forklarer  Pavel.  „Jeg  ønskede 
en  rigtig  kirke,  en,  som  kendte  Gud  i  dag.  " 

Han  blev  døbt  i  april  1990  og  begyndte  at  tage  sine 
venner  med.  Siden  da  har  to  af  hans  værelseskamme- 
rater, Andrej  Chromovskich,  som  også  studerer  teknik 
og  psykologi,  og  Vladimir  Shestakov,  halvprofessio- 
nel baksetballspiller  og  idrætsstuderende,  begge  til- 
sluttet sig  Kirken.  En  anden  af  Pavels  venner,  Valerij 
Pomazanov,  som  går  på  lærerseminarium,  har  ligele- 
des tilsluttet  sig  Kirken.  Disse  unge  mænd  er  enige 
om,  at  der  ikke  findes  noget  sted,  hvor  de  har  fundet  så 
meget  fællesskab,  både  følelsesmæssigt  og  åndeligt, 
som  de  har  fundet  i  Kirken. 

Den  12-årige  Roman  Batin  var  en  af  de  første,  der 


blev  ordineret  til  diakon  i  Leningrad  Gren.  I  skolen  for- 
tæller han  sine  venner  om  sine  amerikanske  venner  - 
missionærerne.  Han  siger,  at  de  er  „unge  mænd  med 
stærk  karakter,  og  jeg  ønsker  at  vokse  op  og  blive  som 
dem. " 

Jelena  Stoljar,  som  er  26  år  gammel,  arbejder  på  et 
kulturcenter  for  børn  og  studerer  til  elektroingeniør. 
Hvad  gjorde  hende  interesseret  i  evangeliet?  „Jeg  kan 
lide,  at  det  ikke  er  let,  og  at  der  forventes  en  masse  af 
os.  Mit  liv  bliver  formet  af  nye  værdinormer,  nye  ven- 
ner og  det  nye  håb,  som  jeg  har  fået. " 

Lige  så  snart  Lilja  Chuprova  kom  i  Hjælpeforenin- 
gen, vidste  hun,  „at  dette  er  det,  jeg  har  søgt  efter  hele 
mit  liv.  Jeg  er  kommet  hver  søndag  og  har  taget  mine 
børn  med. "  Hun  og  hendes  datter,  Alexandria,  som  er 
ni  år  gammel,  blev  døbt  i  august  1990.  Lilja  er  fraskilt 
og  opdrager  to  døtre  og  hjælper  sin  mor. 

Selv  om  nogle  af  disse  sovjetiske  sidste  dages  hellige 
har  lært  det  gengivne  evangelium  at  kende  fra  forbin- 
delser i  udlandet,  stammer  det  meste  af  Kirkens  vækst 
i  USSR  fra,  at  medlemmer  fortæller  deres  venner  om 
evangeliet.  Ved  møder  i  Vyborg,  Leningrad  og  Tallinn 
er  der  ofte  flere  besøgende  venner  end  medlemmer. 

Som  de  fleste  i  USSR  har  disse  kirkemedlemmer  lært 
fra  deres  barndom,  at  der  ikke  findes  nogen  Gud. 
Forestil  jer  deres  glæde,  når  de  opdager  de  „gode  ny- 
heder" -  selve  betydningen  af  ordet  evangelium  -  at 
Gud  ikke  blot  er  til,  men  som  Andrej  siger:  „Han  el- 
sker os  nok  til  at  tale  til  os  gennem  en  profet  og  sender 
sine  tjenere,  missionærerne. 

Mit  liv  har  ændret  sig  100  %"  tilføjer  Andrej .  „Jeg  går 
i  den  samme  retning  nu  -  men  med  en  fuldstændig 
omvæltning  i  min  tankegang  og  mine  følelser.  Kund- 
skaben om  evangeliet  og  det  håb,  det  bringer,  har 
ændret  mit  liv  og  vil  ændre  de  af  mine  landsmænd, 
som  er  parate  til  det. "  □ 


Giles  Florence  jun.  er  assisterende  redaktør  af  Ensign. 

HÅNDBOG  FOR  FAMILIER 


Hvordan  man  lærer 
børn  at  tjene  andre 


Min  far  tog  regel- 
mæssigt et  af  os 
børn  med,  når  han 
delte  vores  families 
overflod  med  andre,"  fortæller  en 
tjenesteorienteret  præstedømme- 
bærer. „Far  ønskede,  at  vi  tidligt 
skulle  lære  at  få  øje  på  behov,  at 
dele  og  tjene.  Vi  voksede  op  og  tro- 
ede, at  sådan  lever  man." 

Det  er  sådan,  at  vi  næsten  hvert 
minut  af  vores  liv  enten  tj  ener  andre 
eller  bliver  betjent.  Balancen  mel- 
lem at  give  og  at  modtage  afhænger  i 
høj  grad  af  det,  vi  lærer  som  små. 

En  familie  har  en  særlig  familie- 
tradition: Når  de  laver  søde  sager, 
laver  de  altid  nok  til  at  kunne  dele 
med  en  uden  for  familien.  „Nu  har 
selv  de  mindste  børn  forslag  til, 
hvem  vi  skal  give  ,det  ekstra'  til," 
siger  moderen.  „Til  noget,  der  alle- 
rede er  sjovt  -  at  få  noget  sødt  -  har 
vi  tilføjet  en  yderligere  glæde  -  den 
at  dele  med  andre." 

Hvilken  lærdom  er  der  dog  ikke  i 
denne  enkle  idé.  Børn,  som  vokser 
op  med  at  dele,  vil  sandsynligvis 


ikke  finde  det  svært  at  tjene  andre, 
når  de  bliver  ældre. 

Frelseren  var  både  tjener  og 
leder.  Han  lærte  os:  „Den  som  vil 
være  den  første  af  jer,  skal  være 
alles  træl"  (Mark.  10:44). 

Forældre  er  ligeledes  både  tjene- 
re og  ledere.  Forældre,  som  er  usel- 
viske i  deres  forhold  til  hinanden, 
bidrager  til  at  opbygge  en  uselvisk 
indstilling  hos  deres  børn.  Ligesom 
Frelseren  intet  kunne  „gøre  af  sig 
selv,  men  kun  det,  han  ser  Faderen 
gøre"  (Joh.  5:19),  har  vores  børn 
brug  for  gode  eksempler  de  kan 
følge. 

At  give  af  sig  selv  som  mand  eller 
hustru  er  en  af  måderne,  hvorpå 
man  kan  vise  børnene,  hvordan 
man  skal  tjene. 

SOM  ÆGTEMAND  kan  du  tjene 
din  hustru  ved  at  - 

•  hjælpe  hende  villigt  der- 
hjemme. 

•  hjælpe  med  at  sørge  for  bør- 
nene. 

•  give  hende  en  præstedømme- 


velsignelse på  tidspunkter,  hvor 
der  er  særlig  brug  for  det  (bekym- 
ring, stress,  træthed,  sygdom). 

•  fortsætte  din  bejlen  efter  bryl- 
luppet. 

•  lære  at  kende  hendes  ansvar  på 
arbejdet  og  i  Kirken. 

•  lytte  til  hendes  ideer  og  bekym- 
ringer og  tale  med  hende  om  dem. 

•  elske  hende. 

SOM  HUSTRU  kan  du  tjene  din 
mand  ved  at  - 

•  bringe  skønhed  ind  i  hjemmet. 

•  få  hjemmet  til  at  fungere  godt. 

•  fortsætte  din  bejlen  efter  ægte- 
skabet. 

•  lære  at  kende  hans  ansvar  på 
arbejdet  og  i  Kirken. 

•  være  hans  partner  og  bedste 
ven. 

•  lytte  til  ham. 

•  elske  ham. 

Når  børnene  ser  forældrenes 
uselviske  eksempel,  idet  de  tjener 
hinanden,  vil  de  med  større  sand- 
synlighed også  selv  ønske  at  finde 
måder  at  tjene  på. 


OS 
< 


< 


O 
H 
O 


OKTOBER   1991 


18 


,.< 


■■■■■  :  '"  ■"  ■■■■': 


:■:   ■    S-VSi  :M-  S  :■■  '  ■: 


SOM  BARN  kan  du  tjene  dine  Hvis  vi  taler  med  børnene,  når  de  over  til  hr.  Sloan  og  tilbyde  ham 

forældre,  brødre  og  søstre  ved  -  er  ganske  små,  om  værdien  af  at  hjælp,"  siger  faderen.  „Vi  gav  ham 

•  at  passe  dine  opgaver  og  passe  hjælpe,  dele  og  tjene,  opfostrer  vi  noget  hjemmelavet  brød  og  vaske- 
på  dine  ejendele  så  godt,  at  du  har  en  indstilling  til  tjeneste,  der  for-  de  hans  vinduer  udvendigt,  fordi 
overskud  til  at  tilbyde  din  hjælp.  mer  deres  syn  på  verden.  det  var  svært  for  ham. 

•  ikke  at  beklage  dig,  når  du  bliv-  Det  giver  børnene  et  stærkt  Børnene  påstod,  at  de  aldrig 
er  bedt  om  at  hjælpe,  så  familie-  tilhørsforhold,  når  de  hjælper  før  havde  set  ham  smile.  Men 
medlemmerne  kan  lide  at  spørge  andre  i  familien.  F.eks.  kan  ældre  de  har  set  ham  smile  ofte  siden 
dig  igen.  børn  hjælpe  de  yngre  med  at  lære  da.   Bobby  på  syv  år  henter  hr. 

•  at  lægge  mærke  til  ting,  der  ting  som  at  cykle,  gribe  en  bold,  Sloans  post  hver  dag  efter  skoletid, 
skal  gøres  -  og  gøre  det  uden  at  tælle,  spille  spil  eller  arbejde  med  Susie  på  12  går  tur  med  hr.  Sloans 
blive  spurgt.  hobbies.  De  kan  hjælpe  dem  med  hund.  Og  Peter  på  15  slår  hans 

•  elske  alle  i  din  familie.  lektierne    og    læse    historier    for  græs. 

Frelseren  var  selv  et  eksempel  på  dem.  At  tjene  hr.  Sloan  har  lært  os  at 

tjeneste,  som  vi  kan  følge,  da  han  Når  et  barn  har  travlt  med  at  hjæl-  elske  ham,  og  vi  tror,  at  han  har  lært 

talte  om  at  give  de  sultne  mad,  de  pe,  er  der  mindre  sandsynlighed  at  elske  os." 

nøgne  tøj,  besøge  de  syge  og  tilf an-  for,  at  det  bliver  selvcentreret.  Det  Præsident  Spencer  W.  Kimball 

getagne   og  være  ven  med   den  kan  være  en  modvægt  mod  splid  og  har  sagt:  „Gud  er  virkelig  opmærk- 

fremmede:    „Sandelig    siger    jeg  skænderier,  at  vi  lærer  vores  børn  som  på  os,  og  han  vogter  over  os. 

eder:  hvad  I  har  gjort  imod  en  af  at  „elske  og  tjene  hinanden"  (se  Men  det  er  som  regel  gennem  et 

mine  mindste  brødre  dér,  har  I  gjort  Mosiah  4:14-15).  andet  jordisk  menneske,  han  opfyl- 

imod  mig"  (Matt.  25:40).  Præsident  Spencer  W.  Kimball  der  vores  behov.  Derfor  er  det  så 

lærte  os:   „Når  vi  er  optaget  af  vigtigt,  at  vi  tjener  hinanden  .  .  . 

TJENESTE  INDEN  at    tjene    vores    medmennesker,  Ofte  består  vores  tjenestegerninger 

FOR  FAMILIEN  hjælper  vi  dem  ikke  alene  med  af  ganske  enkle  opmuntringer  eller 

vores    gerninger,    men   vi   sætter  af  at  give  enkel  hjælp  i  meget  enkle 

Små  børn  kan  måske  bedre  forstå  vores  egne  problemer  i  et  nyt  lys  opgaver,  men  hvilke  vidunderlige 

ordet  hjælpe  end  tjeneste.  Børn  for-  .  .  .  Der  er  mindre  tid  til  at  interes-  konsekvenser  kan  der  ikke  komme 

står,  at  vi  alle  har  brug  for  hjælp  af  sere  os  for  os  selv"  (Ensign,  dec.  af  enkle  handlinger  og  af  små,  men 

og  til.  Selv  mødre  og  fædre  har  1974,  s.  2).  bevidste  gerninger!"  (se  Den  danske 

brug  for  at  hjælpe  hinanden  og  har  Stjerne,  dec.  1976  s.  1). 

brug  for  hjælp  fra  deres  børn.  TJENESTE  UDEN  FOR  DEN  Vi  behøver  ikke  at  vente  med 

Hver  dag  er  der  talløse  tjenesteg-  UMIDDELBARE  FAMILIE  vores  tjeneste,  til  vi  finder  et  eller 

erninger,  et  barn  kan  udføre,  som     andet  fantastisk  middel  eller  pro- 

f.eks.  at  hjælpe  i  køkkenet,  løbe  En  gnaven  nabo  blev  ven  med  en  jekt.  Ofte  er  det  det  enkleste  og 

ærinder,  tage  sig  af  yngre  brødre  og  familie,    som  valgte   at  acceptere  mest  åbenlyse,  der  er  mest  brug  for, 

søstre,  rydde  op  eller  hjælpe  til  i  ham  i  stedet  for  at  blive  fornærme-  som  f.eks.    en  telefonopringning 

haven.  de.  „Vi  følte  os  tilskyndede  til  at  gå  eller  et  brev. 

GRUNDE  TIL  AT  TJENE 
OG  FORDELE  VED  DET 

Jesus  lærte  os,  at  vi  skal  tjene  hin- 
anden uden  tanke  for  at  modtage 
ros  eller  belønning.  Selv  små  børn 
kan  lære  at  gøre  ting  anonymt.  De 
kan  lide  at  gøre  hemmelige  gode 
gerninger  som  f  .eks.  at  pudse  fami- 
liens søndagssko  eller  rede  en  sø- 
sters seng.  Hvis  et  barn  oplever  de 


gode  følelser,  der  følger  helt  natur- 
ligt, vil  det  søge  at  finde  andre 
måder  at  hjælpe  på. 

Man  må  udtrykke  oprigtig  på- 
skønnelse og  opmuntring,  når  ens 
barn  tjener.  Men  vær  på  vagt  over 
for  alt  for  meget  ros  og  anden  til- 
skyndelse. Det  kan  alt  for  let  erstat- 
te den  virkelige  belønning  ved  tje- 
neste. Belønninger  kan  hjælpe  med 
at  rette  problemer  hos  et  barn,  men 


man  må  ikke  forvente,  at  det  lærer 
børnene  at  gøre  det  rigtige  af  den  rette 
årsag.  Med  et  kærligt  eksempel  og 
omgivelser,  hvor  indbyrdes  tjene- 
ste praktiseres  tålmodigt  og  oprig- 
tigt, kan  børn  lære  at  tjene  villigt. 

Begynd  i  dag!  Find  som  familie 
måder,  hvorpå  I  kan  begynde  at 
tjene  mere.  Drøft  måder,  hvorpå  I 
kan  finde  større  glæde  i  den  tjene- 
ste, I  måske  allerede  yder.  □ 

hvis  det  virkelig  er  sandt? 


// 


Jeg  husker  ikke  de  nøjagtige  ord,  jeg  brugte,  da  jeg 
fortalte  min  biskop,  at  jeg  havde  besluttet  mig  til 
ikke  at  tage  på  mission.  Men  jeg  husker  tydeligt 
hans  skuffelse  og  det  næste  spørgsmål,  han  stille- 
de mig:  „Kender  dine  forældre  din  beslutning?" 

Selvfølgelig  gjorde  de  ikke  det;  jeg  havde  ikke  talt 
med  nogen  om  det .  Da  j eg  gik  ud  af  biskoppens  kontor 
den  dag,  tænkte  jeg:  „Hvor  er  jeg  glad  for,  at  det  er 
overstået." 

Det  var  ikke,  fordi  jeg  ikke  var  blevet  undervist  i 
evangeliet.  Vores  familie  var  meget  aktiv,  jeg  kom  til 
alle  mine  møder,  og  jeg  havde  fuldført  seminar.  Jeg  er 
sikker  på,  at  alle  regnede  med,  at  jeg  ville  tage  på  mis- 
sion. 

Jeg  boede  hjemme,  gik  i  en  nærliggende  skole  og  for- 
søgte at  finde  et  job.  Mit  hår  var  langt,  den  tids  „hip- 
pie"-mode,  så  det  var  svært  for  mig  at  finde  et  arbejde. 
Efterhånden  som  mit  hår  voksede,  voksede  konfronta- 
tionen mellem  min  far  og  mig  også.  Da  han  bad  mig  om 
at  blive  klippet,  gik  jeg  hjemmefra  og  tilbragte  tre  dage 
sammen  med  en  ven.  Min  tilbagevenden  uden  at  være 
klippet  var  min  måde  at  vise  ham,  at  jeg  ville  gøre, 
hvad  jeg  havde  lyst  til. 

Der  var  flere  medlemmer  af  wardet,  der  fortalte  mig, 
at  min  beslutning  om  ikke  at  tage  på  mission  havde 
bragt  mine  forældre  sorg.  Jeg  kom  mindre  i  Kirken,  ef- 
terhånden som  jeg  begyndte  at  føle,  at  de  voksne  i  war- 
det ikke  brød  sig  om  min  indstilling  og  min  hårlængde . 
(Det  var  først  meget  senere,  jeg  fandt  ud  af,  at  de 
havde  bedt  utallige  gange  for,  at  der  skulle  ske  noget  i 
mit  liv,  som  ville  hjælpe  mig  med  at  finde  mig  selv). 

Når  jeg  kom  i  Kirken,  kom  jeg  til  ældsternes  kvo- 
rumsmøde,  selv  om  jeg  ikke  var  blevet  ordineret  til 
ældste.  En  søndag  morgen  sagde  ældsternes  kvo- 


rumspræsident:  „Vi  vil  gerne  kalde  dig  som  hjemme- 
lærer. Vil  du  acceptere  denne  kaldelse?" 

Chokeret  svarede  jeg  ja. 

„Din  kammerat  er  Bill  Brothers,"  fortsatte  han. 

Så  snart  jeg  gik  ud  af  bygningen,  begyndte  jeg  at 
planlægge,  hvordan  jeg  kunne  slippe  ud  af  det.  Netop 
da  kom  Bill  Brothers  over  til  mig.  Vi  var  næsten  på 
samme  alder,  og  jeg  havde  kendt  ham  siden  vores  tid 
i  Primary. 

„Vi  skal  nok  være  hjemmelærerkammerater,  hva?" 
sagde  Bill. 

„Ja,  det  ser  sådan  ud,"  svarede  jeg  mørkt. 

„Hvorfor  viser  vi  ikke  alle  fyrene  i  wardet,  hvordan 
hjemmelærerarbejde  virkelig  skal  gøres?"  sagde  han. 

Den  tanke  ramte  mig  som  et  lyn.  Ja!  Vi  ville  vise 
mændene  i  vores  ward,  hvordan  hjemmelærerarbejde 
skulle  gøres!  Vi  skulle  gøre  det  bedre  end  nogen  af 
dem,  og  måske  ville  det  så  mane  kritikken  af  min  ind- 
stilling og  min  hårlængde  i  jorden.  Bill  og  jeg  beslutte- 
de, at  det  første,  vi  skulle  gøre,  var  at  spørge  faderen  i 
de  to  familier,  vi  havde  fået,  hvad  de  gerne  ville  have, 
vi  skulle  undervise  deres  familie  i. 

Bill  lavede  aftalerne.  Jeg  troede,  at  fædrene  ville 
bede  os  om  at  lære  børnene,  hvordan  de  skulle  komme 
ud  af  det  med  hinanden  eller  noget  lignende  -  men  jeg 
tog  fejl. 

„Jo,  drenge,"  sagde  bror  Smith,  „vores  familie  har 
prøvet  på  at  læse  Mormons  Bog.  Da  vores  børn  er  tem- 
melig små,  er  det  af  og  til  svært  for  dem  at  forstå,  hvad 
vi  læser.  Jeg  synes,  det  ville  være  alletiders,  hvis  I  ville 
fortælle  de  vigtigste  historier  fra  Mormons  Bog  i  krono- 
logisk orden." 

Da  vi  forlod  familien  Smiths  hjem,  foreslog  Bill,  at  vi 
besøgte  dem  mere  end  en  gang  om  måneden.  Bill  skul- 

Det  var  ikke,  fordi  jeg  ikke  var  blevet  undervist 
i  evangeliet.  Vores  familie  var  meget  aktiv,  jeg 
kom  til  alle  mine  møder,  og  jeg  havde  fuldført 
seminar.  Jeg  er  sikker  på,  at  alle  regnede 
med,  at  jeg  ville  tage  på  mission.  Men  .  .  . 


le  på  mission  om  ca.  tre  måneder  og  ville  gerne  fortælle 
dem  historierne  fra  Mormons  Bog,  før  han  rejste. 

Bill  foreslog  også,  at  vi  begyndte  med  Ethers  Bog,  da 
den  kronologisk  var  den  første.  Han  ville  fortælle  den 
første  halvdel  fra  Ether,  og  jeg  skulle  fortælle  den  sid- 
ste. Jeg  troede,  at  denne  opgave  ville  blive  let,  men  nu 
vidste  jeg,  at  jeg  måtte  bruge  noget  tid  på  forberedelse. 
Uden  begejstring  indvilligede  jeg. 

Lige  før  vores  første  besøg,  læste  jeg  hurtigt  den  sid- 
ste del  af  Ether  og  håbede,  at  jeg  kunne  huske  nok  til  at 
klare  mig.  Da  vi  kom  til  familien  Smith,  bredte  en 
smuk  følelse  af  forventning  sig  i  stuen.  Jeg  følte  mig 
flov  over,  at  jeg  ikke  var  så  godt  forberedt  som  Bill,  og 
jeg  gik  derfra  med  en  beslutning  om,  at  jeg  ville  være 
bedre  forberedt  næste  gang. 

I  de  næste  to  måneder  læste  jeg  hele  Mormons  Bog. 
I  begyndelsen  læste  jeg  den,  så  jeg  kunne  referere  hi- 
storien for  familien  Smith.  Men  snart  begyndte  jeg  at 
spørge  mig  selv:  „Hvad  nu,  hvis  det  virkelig  er 
sandt?" 

Min  indstilling  begyndte  at  ændre  sig,  da  jeg  lærte 
evige  principper  af  Nephi,  Lehi  og  Jakob.  Da  jeg  læste 
Almas  bøn  for  sin  vildledte  søn,  Alma  den  Yngre,  for- 
stod jeg  mine  forældres  fortvivlelse  over  mig.  Jeg  følte 
Helamans  ånd,  da  han  skrev  om  sine  trofaste  sønner, 
og  jeg  spekulerede  på,  om  jeg  ville  have  været  lige  så 
modig  som  dem.  Jeg  læste  om  Frelserens  besøg  og 
hans  lærdomme.  Jeg  lærte,  at  nephiterne  blev  udryd- 
det på  grund  af  deres  ugudelighed.  Til  sidst  læste  jeg 
i  Moroni,  at  vi  ville  mødes  på  dommedag,  og  at  Herren 
ville  holde  os  ansvarlige  for  de  ord,  der  står  i  Mormons 
Bog.  Jeg  følte,  at  Moroni  havde  skrevet  det  specielt  til 
mig. 

Pludselig  vidste  jeg,  at  Mormons  Bog  var  sand!  Tro- 


ens frø  var  blevet  plantet  i  mig,  og  nu  var  det  vokset,  så 
jeg  næsten  ikke  kunne  ramme  det.  Jeg  ønskede  at  for- 
tælle alle,  jeg  mødte,  om  den  glæde  jeg  følte  ved  at 
finde  ud  af,  at  Mormons  Bog  var  sand,  at  Joseph  Smith 
i  sandhed  var  Guds  profet,  og  at  Jesu  Kristi  Kirke  af 
Sidste  Dages  Helliges  lærdomme  var  sande.  Jeg  græd 
af  taknemmelighed  over  at  have  modtaget  dette  vid- 
nesbyrd. 

Jeg  kørte  over  til  biskop  Toolsons  hus  og  bankede  på 
døren.  Han  inviterede  mig  indenfor  og  spurgte,  hvad 
han  kunne  gøre  for  mig.  Udadtil  så  jeg  ikke  anderledes 
ud  -  mit  hår  var  længere  end  nogensinde;  men  ind- 
vendig havde  jeg  oplevet  en  forandring  i  hjertet.  Orde- 
ne strømmede  ud  af  mig:  „Jeg  vil  gerne  på  mission." 

Biskop  Toolson  smilede  og  bad  mig  komme  ind  i 
stuen.  Han  åbnede  sin  mappe  og  tog  min  missionær- 
anbefaling frem.  Han  havde  allerede  udfyldt  den  fuld- 
stændig, undtagen  en  rubrik  -  og  det  var  det  første, 
han  spurgte  mig  om  nu:  „Hvornår  vil  du  gerne  af 
sted?" 

„  Så  hurtigt  som  muligt,"  svarede  jeg.  Jeg  kunne  næ- 
sten ikke  vente  med  at  komme  af  sted!  Biskop  Toolson 
fortalte  mig,  at  jeg  skulle  indsende  et  billede  af  mig  selv 
-  med  den  rigtige  missionærfrisure.  Jeg  forsikrede 
ham  om,  at  det  ville  jeg  gøre  med  det  samme. 

Jeg  fik  min  kaldelse  den  4.  august  1972. 1  løbet  af  min 
mission  bar  jeg  ofte  højtideligt  vidnesbyrd  om,  at  jeg  af 
egen  erfaring  vidste,  at  Mormons  Bog  var  sand.  Jeg 
lærte  folk,  at  hvis  vi  ville  opmuntre  andre  til  at  studere 
Mormons  Bog,  samt  bede  om  og  forsøge  at  efterleve 
dens  lærdomme,  ville  de  også  opdage  dens  sandhed. 
□ 

Derek  Preece  bor  i  Grossmont  Ward,  Santee  California  Stake. 

ALMA  UNDERVISER 
OG  DØBER 


Alma  slap  væk  fra  den  onde  kong  Noas  tjenere  og 
gemte  sig  i  mange  dage.  Mens  han  gemte  sig,  skrev 
han  Abinadis  ord  ned.  Mosiah  17:2-4 


Alma  omvendte  sig  fra  sine  synder  og  gik  omkring  og 
underviste  i  hemmelighed  i  Abinadis  ord.  Alma  bad 
folket  om  at  have  tro  på  Jesus  Kristus  og  om  at  omven- 
de sig.  Mosiah  18:1,  7 


Om  dagen  gemte  Alma  sig  imellem  træerne  ved  en 
kilde,  kaldet  Mormons  Vande.  Mosiah  18:4-5 


De,  som  troede  på  Almas  lærdomme,  kom  til  Mormons 
Vande  for  at  blive  døbt.  Alma  døbte  204  personer  ind  i 
Kristi  Kirke.  Mosiah  18:8-11,  16-17 


Alma  ordinerede  præster,  som  skulle  undervise  folket. 
Han  bad  dem  om  at  undervise  i  omvendelse  og  tro  på 
Jesus  Kristus.  Alma  sagde,  at  præsterne  skulle  arbejde 
for  at  forsørge  sig  selv.  Mosiah  18:18,  20,  24 

Almas  folk  elskede  og  tjente  hinanden.  De  var  tak- 
nemmelige for  at  have  lært  om  Jesus  Kristus,  deres 
Forløser.  Mosiah  18:29-30 


Kong  Noas  tjener  så  i  hemmelighed  Alma,  da  han  under- 
viste folket.  Kongen  sagde,  at  Alma  vendte  folket  mod 
ham,  så  han  sendte  en  hær  ud  for  at  slå  dem  ihjel. 
Mosiah  18:32-33 


Gud  fortalte  Alma,  at  kong  Noas  hær  ville  komme. 
Folket  samlede  deres  familier,  kvæg  og  andre  ejendele 
og  flygtede  ud  i  ødemarken.  Mosiah  18:34,  23:1 


Gud  gav  Alma  og  hans  folk  styrke,  så  de  kunne 
undslippe.  Kong  Noas  hær  søgte  efter  dem,  men 
fandt  dem  ikke.  Mosiah  19:1,  23:2 


Efter  at  have  rejst  otte  dage  i  ødemarken,  kom  Almas  Folket  ønskede,  at  Alma  skulle  være  deres  konge,  men 

folk  til  et  smukt  land  med  rent  vand.  De  såede  afgrøder       Alma  fortalte  dem,  at  Gud  ikke  ønskede,  at  de  skulle 


og  byggede  huse.  Mosiah  23:3-5 


have  en  konge.  Gud  ønskede,  at  de  skulle  være  frie. 
Mosiah  23:6-7,  13 

„Mine  sabbatter  skal  I  holde,  og  min  helligdom  skal 
I  frygte.  Jeg  er  Herren"  (3  Mosebog  19:30). 

Orgelmusikken  spillede,  mens  Johnny 
fulgte  sin  far,  mor  og  lillesøster  ind  i  kir- 
kesalen. Han  stak  sine  hænder  i  lommer- 
ne, mens  han  modstod  lysten  til  at  give 
sin  ven,  Kasper,  et  venskabeligt  puf,  da  han  gik 
forbi.  Johnny  havde  lært  af  tidligere  erfaring,  at  det 
ikke  var  hverken  det  rette  tidspunkt  eller  det  rette 
sted  at  hilse  på  en  ven  på  den  måde. 

Hans  familie  gik  stille  ind  på  den  femte  række, 
hvor  de  sædvanligvis  sad.  Mens  Johnny  sad  der,  lod 
han  sine  fingre  løbe  langs  pressefolden  på  sin  nye 
bukser.  Det  var  svært  at  være  opmærksom  på  man- 
den på  forhøjningen.  Han  talte  alligevel  kun  til  de 
voksne. 

Johnny  begyndte  at  tænke  på  sin  fødselsdag.  Han 
blev  snart  otte  år  gammel.  Om  tre  uger  skulle  han 
døbes.  Han  havde  talt  med  far  om  det  i  aftes. 

„Når  du  er  blevet  døbt,  Johnny,"  havde  far  sagt, 
„vil  alt  det,  du  gør  forkert,  være  dit  ansvar."  Far  for- 
talte, hvordan  Helligånden  ville  hjælpe  ham  med  at 
træffe  gode  beslutninger,  så  han  kunne  gøre  det  rig- 
tige. 

Far  havde  også  talt  om  nadverens  betydning  og  de 
ærbødige  følelser,  han  skulle  have.  „Nu,  hvor  du  er 
gammel  nok  til  at  være  medlem  af  Kirken,  så  er  du 
også  gammel  nok  til  at  prøve  at  være  mere  ærbødig  i 
Kirken  og  til  at  kende  nadverbønnerne.  Det  er  vig- 
tigt, at  dine  tanker  også  er  ærbødige.  Nadveren  hjæl- 
per med  at  huske  de  løfter,  vi  gav,  da  vi  blev  døbt." 
Johnny  forstod  ikke,  hvordan  hans  tanker  kunne 
være  ærbødige.  Hans  lærer  havde  talt  om  at  være 
ærbødig  under  nadvermødet,  og  det  så  ud  til,  at  hun 
troede,  at  Johnny  vidste,  hvordan  man  var  det. 

Måske  betyder  det  bare  at  være  stille,  mente  Johnny.  Jeg 
vil  prøve  at  sidde  så  stille,  som  jeg  kan,  og  se,  om  jeg  har 
det  anderledes,  mens  nadveren  bliver  omdelt. 

Han  sad  stille  et  øjeblik  med  sine  ben  dinglende  ud 
over  bænkekanten.  Så  begyndte  hans  tæer  at  føles 
underlige.  Han  begyndte  at  svinge  sine  ben  frem  og 
tilbage.  Han  svingede  mere  og  mere,  indtil  han  lave- 
de støj,  når  han  ramte  bunden  af  bænken. 

„Shh!"  hviskede  hans  mor.  „Johnny,  vær  ær- 
bødig!" 

Johnny  troede,  at  han  var  ærbødig  -  han  havde 
ikke  sagt  noget. 

Ærbødighed  betyder  nok,  at  man  ikke  sidder  og 


sparker  med  benene  -  selv  om  tæerne  føles  underli- 
ge, tænkte  han. 

Johnny  sad  meget  stille.  Han  prøvede  at  føle  ærbø- 
dighed under  nadveren,  men  han  følte  kun  træthed 
ved  at  sidde  på  den  store,  hårde  bænk.  Han  så  bror 
Holm,  der  sad  foran  ham.  Han  var  en  ældre  mand 
med  store  briller.  Brillerne  havde  tykke  linser.  Hvis 
Johnny  sad  yderst  på  bænken,  og  når  bror  Holm 
holdt  sit  hoved  rigtigt,  kunne  Johnny  se  gennem 
brillerne.  De  fik  alting  til  at  se  sjovt  ud.  Rasmus, 
Johnnys  ven,  så  helt  sløret  ud,  som  om  han  var 


under  vandet.  Johnny  flyttede  sig,  så  han  kunne  se, 
hvordan  bror  Holms  briller  fik  andre  ting  til  at  se  ud. 

„Sid  stille,  Johnny.  Vær  ærbødig,"  hviskede  hans 
mor. 

Johnny  havde  glemt,  at  han  skulle  være  ærbødig. 
Han  satte  sig  tilbage  på  den  hårde  bænk.  Han  prøve- 
de at  komme  til  at  sidde  godt,  så  han  kunne  sidde 
stille  og  være  ærbødig. 

Så  lagde  han  mærke  til  en  mand  med  et  overskæg. 
Manden  sad  ved  siden  af  Johnnys  primarylærer. 
Mens  Johnny  kikkede  på  ham,  faldt  han  i  søvn.  Så 
skete  der  noget  meget  mærkeligt.  Hver  gang  man- 
den åndede  ud,  vibrerede  hans  skæg,  som  om  vin- 
den blæste  på  det.  Johnny  havde  aldrig  set  noget  lig- 
nende. Jo  længere  han  så  på  det,  desto  morsommere 
blev  det.  Pludselig  lød  der  en  lang,  blid  fløjtetone  fra 

Johnny  huskede  det  billede,  som  hans 
primarylærer  havde  vist  klassen,  hvor  Jesus 
hang  på  korset.  Der  var  søm  igennem  hans 
hænder  og  fødder,  og  blod  — 


ham.  Det  så  ud  som  om  overskægget  hoppede. 
Johnny  begyndte  at  le. 

„Shh!  Lad  være  med  at  le,  Johnny!  Prøv  at  være 
ærbødig." 

Johnny  vendte  sig  den  anden  vej,  så  han  ikke 
kunne  se  den  sovende  mand.  Da  han  vendte  sig 
om,  lagde  han  mærke  til  taleren,  der  stod  ved 
mikrofonen.  Det  er  bror  Christensen,  vores  hjemme- 
lærer, tænkte  Johnny.  Han  lyttede  til  bror 
Christensen. 

Bror  Christensen  talte  om,  da  Frelseren  døde. 
Johnny  huskede  det  billede,  som  hans  primary- 
lærer havde  vist  klassen,  hvor  Jesus  hang  på  korset. 
Der  var  søm  igennem  hans  hænder  og  fødder,  og 
blod- 

Blod!  Det  mindede  Johnny  om  en  dag  i  sidste  uge, 
hvor  han  prøvede  at  køre  på  sin  nye  cykel.  Han  faldt 
af  den  og  ramte  en  skarp  sten,  som  skar  hans  knæ. 
Blodet  var  strømmet  ned  ad  hans  ben  og  kom  på 
bukserne.  Det  gjorde  virkelig  ondt!  tænkte  Johnny 
og  trak  op  i  buksebenet.  Hans  knæ  så  stadig  ret 
slemt  ud,  selv  med  plasteret  på. 

Johnny  sad  meget  stille.  Han  tænkte  på,  hvordan 
det  ville  være,  hvis  nogen  hamrede  et  søm  igennem 
hans  hånd.  Hvorfor  lod  Jesus  disse  mænd  gøre  ham 
fortræd?  spekulerede  han. 

„Jeg  ved,  at  Frelseren  led,  blødte  og  døde,  fordi 
han  elskede  os  så  meget,"  sagde  bror  Christensen. 
„Og  når  vi  deltager  i  nadveren,  så  lover  vi,  at  vi 
altid  vil  huske  ham." 

Jesus  må  virkelig  have  elsket  mig  for  at  dø  for  mig, 
tænkte  Johnny.  Da  jeg  spiste  brødet  og  drak  vandet 
under  nadveren,  var  det  til  minde  om  hans  legeme  og  blod. 
Pludselig  var  det  som  om,  at  Jesus  sad  der  ved  siden 
af  ham  på  bænken.  Er  det  denne  ærbødige  følelse,  som 
mor,  far  og  min  lærer  talte  om?  Johnny  huskede  en 
sang,  han  kunne  lide  at  synge  i  Primary: 

Her  er  Guds  hus,  og  han  er  her  i  dag. 

Han  hører  hver  sang  og  lytter  til  vor  bøn. 

Da  søster  Petersen  bad  afslutningsbønnen,  foldede 
Johnny  sine  hænder  og  bøjede  hovedet  og  lyttede 
omhyggeligt. 

Næste  uge,  lovede  han  sig  selv,  efter  han  havde 
sagt  amen  sammen  med  de  andre  medlemmer,  vil  jeg 
være  ærbødig  under  hele  nadvermødet.  Jeg  vil  ikke  tale, 
sidde  uroligt,  le  eller  sparke  med  fødderne.  Og  under  nad- 
veren vil  jeg  tænke  på  Jesus  og  prøve  at  føle  ham  hos  mig 
igen.  □ 

FÆLLESTID 


NÅR  JEG  TIL  KIRKE  G  AR 


Laurel  Rohlfing 


„Thi  hvor  to  eller  tre 
er  forsamlede  om  mit 
navn,  dér  er  jeg  midt 
iblandt  dem"  (Mattæus  18:20). 


Hvis  du  ønskede  at  styrke  dit 
vidnesbyrd  om  Jesu  Kristi  evange- 
lium, hvor  ville  du  så  gå  hen?  Til 
en  fodboldkamp?  En  forlystelses- 
park? Et  cirkus?  Ville  du  tage  på 
vandretur  eller  fisketur  eller  til  en 
koncert?  Selvfølgelig  ikke.  Du 
ville  gå  i  kirke. 

Når  du  er  i  Kirken,  kan  du  føle 
dig  nærmere  vor  himmelske  Fader 
og  Jesus.  Jesus  sagde:  „Thi  hvor 
to  eller  tre  er  forsamlede  om  mit 
navn,  dér  er  jeg  midt  iblandt 
dem"  (Matt.  18:20).  Dit  vid- 
nesbyrd kan  blive  styrket  i  Kirken, 
efterhånden  som  du  lærer  evan- 
geliet at  kende.  Når  du  beder, 
synger  og  hører  taler  og  lektier, 
kan  Helligånden  give  dig  en 
varm,  lykkelig  følelse,  som  hjæl- 
per dig  med  at  vide,  at  evangeliet 
er  sandt.  Når  du  tager  nadveren, 
kan  du  huske  Jesus  og  føle  hans 
And,  mens  du  fornyr  de  løfter, 
du  gav  ved  din  dåb.  Når  du  er 
sammen  med  dine  venner  i  Kir- 
ken og  føler  deres  støtte,  kan 


det  hjælpe  dig  med  at  leve,  som 
Jesu  levede,  og  med  at  vælge  det 
rette. 

At  komme  i  kirke  kan  hjælpe 
dig  med  at  vide,  at  Jesus  Kristus 
er  vor  himmelske  Faders  Søn  og 
vores  Frelser,  at  Joseph  Smith  var 
en  profet,  at  Jesu  Kristi  Kirke  af 
Sidste  Dages  Hellige  er  den  eneste 
sande  kirke,  og  at  vi  ledes  af  en 
profet  i  dag.  Det  er  vigtigt  at  være 
i  kirke  hver  søndag,  hvis  man  øn- 
sker at  vide,  at  evangeliet  er 
sandt! 

Instruktioner 

Farv  billederne,  lim  dem  på 
karton  og  klip  dem  ud  langs  de 
stiplede  linier.  Prik  huller,  hvor 
det  er  angivet.  Sæt  billederne 
sammen  med  garn  og  bind  en 
knude  på  det.  Nu  kan  du  bladre  i 
siderne  én  efter  én,  mens  du  læser 
versene  eller  synger  sangen,  „Når 
jeg  til  kirke  går"  (Syng  med  mig, 
B-52).  Den  vil  minde  dig  om,  at 
dit  vidnesbyrd  kan  styrkes  i 
Kirken. 

Forslag  til  fællestid 

1.  Tegn  et  enkelt  omrids  af  en 
kirkebygning  med  flere  vinduer. 
Bed  børnene  om  at  tegne  billeder 


af  de  ting,  de  gør  i  Kirken  for  at 
styrke  deres  vidnesbyrd.  Bed  dem 
om  at  lime  billederne  på  vindue- 
såbningerne. 

2.  Bed  de  mindste  børn  om  at 
agere  det,  de  gør  i  Kirken.  Læs 
versene  eller  syng  sangen,  mens 
de  gør  det. 

3.  Bed  børnene  om  at  nævne 
sange,  som  hjælper  dem  med  at 
lære  om  vor  himmelske  Fader  og 
Jesus.  Fortæl  dernæst,  hvilke  vig- 
tige sandheder,  hver  af  de  nævnte 
sange  fortæller  om.  Syng  sange- 
ne, deriblandt  „Når  jeg  til  kirke 
går"  (Syng  med  mig,  B-52). 

4.  Del  de  ældre  børn  i  grupper. 
Giv  hver  gruppe  en  kopi  af  en 
nylig  afholdt  konferencetale,  hvor 
nogle  få  vigtige  afsnit  er  under- 
streget, deriblandt  talerens  vid- 
nesbyrd (sædvanligvis  i  slut- 
ningen). Bed  dem  om  at  læse  de 
understregede  afsnit  og  vidnes- 
byrdet. Drøft,  hvad  vidnesbyrdet 
betyder  for  talen. 

5.  Drøft,  hvordan  børnene  kan 
vide,  at  de  føler  Helligånden. 
Hjælp  børnene  med  at  erkende 
Ånden,  når  den  er  til  stede,  ved  at 
gøre  opmærksom  på  det  særlige, 
de  føler.  Gør  dette  i  løbet  af  hele 
året.  □ 

JEG  KAN 

FÅET 

VIDNESBYRD 

I  KIRKEN 


NAR  JEG  GAR 
I  KIRKE 


Jeg  altid  føler  mig  så  glad, 
når  jeg  til  kirke  går. 


Mens  orglets  toner  kalder  blidt, 
så  går  jeg  stille  til  min  plads. 


Jeg  nikker  venligt  til  enhver, 
når  jeg  til  kirke  går. 


Jeg  synger  til  vor  Faders  pris, 
når  jeg  til  kirke  går. 


Mens  hovedet  jeg  bøjer  ned, 
min  bøn  til  Himlen  når. 


o 


Jeg  taler  ikke,  men  jeg  sidder  tyst, 
når  jeg  til  kirke  går. 


Om  Gud  i  Himlen  lærer  jeg, 
når  jeg  til  kirke  går. 


Jeg  takker  for  hver  blomst,  hvert  træ, 
for  venner  og  familie, 
for  alt  det  smukke,  jeg  kan  se, 
når  jeg  til  kirke  går. 

PÅ  OPDAGELSE 


ti 


HVAD  ER  JEG?" 


Melissa  Blanchard 


Hvad  er  det,  som  kan  være  en  cirkel,  et 
kvadrat,  en  rektangel,  en  trekant  eller  en 
næsten  hvilken  som  helst  anden  form? 
Hvad  forestiller  et  billede  af  et  træ,  en 
hest,  en  by  eller  endog  en  klovn?  Hvad  har  mange 
stykker,  hver  med  sin  egen  størrelse,  form  og  udse- 
ende? Har  du  gættet  det?  Hvad  med  endnu  lidt 
hjælp?  Hvad  forestiller  et  billede,  når  du  sætter  styk- 
kerne sammen?  Hvis  du  har  gættet  på  et  puslespil, 
så  har  du  ret. 

„Hvad  er  jeg?"  var  et  af  navnene  på  de  første  pus- 
lespil, fordi  alle  delene  skulle  passe  rigtigt  sammen, 
før  man  kunne  se  billedet.  For  mange  år  siden  trykte 
dem,  der  lavede  puslespil,  ikke  noget  billede  af  det 
færdige  resultat  på  æsken  som  en  hjælp  til  at  samle 
puslespillet. 

De  nutidige  puslespil  blev  opfundet  i  et  trykkeri  i 
London  omkring  1760.  De  første  puslespil  blev  lavet 
et  ad  gangen  af  flade  stykker  træ,  hvorpå  der  var 
tegnet  kort.  Puslespillene  blev  brugt  til  at  lære  børn 
geografi  og  historie,  mens  de  samtidig  fik  en  mulig- 
hed for  at  lege.  Efterhånden  som  puslespil  blev  mere 
populære,  blev  alfabetet,  tabellerne,  bibelhistorier  og 
beretninger  om  gode  gerninger  trykt  på  dem. 
I  dag  bruger  de  fleste  fabrikanter  af  puslespil  tykt 


pap  i  stedet  for  træ.  Puslespil,  der  er  ens  bliver  lagt 
oven  på  hinanden  og  så  skåret  på  samme  tid.  Maski- 
nen, der  bruges  til  at  skære  de  forskellige  former  ud, 
kaldes  en  kontursav. 

Vor  tids  puslespil  benytter  billeder  fra  børnerim, 
berømte  kunstværker  og  berømte  helte.  Nogle  fabri- 
kanter kan  endog  lave  puslespil  af  private  fotogra- 
fier. Puslespil  kan  indeholde  fra  under  10  brikker  til 
flere  tusind. 

Puslespil  er  så  populære  i  England,  at  man  der  har 
lavet  en  klub.  Medlemmerne  bytter  mange  tusind 
forskellige  puslespil  indbyrdes.  Flere  i  klubben  laver 
regelmæssigt  tre  eller  fire  komplicerede  puslespil  om 
ugen. 

Hvis  du  vil  lave  dit  eget  puslespil,  skal  du  først 
skaffe  dig  et  billede.  Du  kan  bruge  billedet  på  næste 
side  og  farvelægge  det.  Du  kan  også  vælge  et  fra  et 
blad  eller  en  plakat,  eller  du  kan  tegne  og  farvelægge 
dit  eget  billede.  Lim  billedet  på  et  stykke  karton  og 
klip  kartonet  til  efter  billedet.  Med  en  blyant  tegnes 
forsigtigt  krogede  linier  over  hele  billedet  fra  den  ene 
side  til  den  anden  og  fra  øverst  til  nederst.  Dernæst 
klippes  langs  linierne.  Bland  stykkerne  og  bed  et 
medlem  af  din  familie  eller  en  ven  om  at  lægge  dit 
„Hvad  er  jeg?"-puslespil  sammen.  □ 

ET  BESØG  PÅ 

TEMPELPLADSEN 


Folk  fra  hele  verden  besøger  tempelpladsen  i 
Salt  Lake  City  i  Utah.  De  fleste  af  disse  men- 
nesker tilhører  ikke  Jesu  Kristi  Kirke  af 
Sidste  Dages  Hellige,  men  har  læst  om  tem- 
pelpladsen i  blade  eller  historiebøger,  eller  også  har 
de  set  billeder  af  den  i  fjernsynet.  Mange  mennesker 
har  hørt  indspilninger  med  Tabernakelkoret  eller  set 
dem  i  fjernsynet,  og  så  kommer  de  for  selv  at  se  og 
høre  koret. 

I  den  første  uge  i  april  og  oktober  hvert  år  er  de 
fleste  besøgende  på  tempelpladsen  medlemmer  af 
Kirken.  De  er  i  Salt  Lake  City  for  at  deltage  i  Kir- 
kens konference.  Der  er  en  fredfyldt,  rolig  atmo- 
sfære på  pladsen,  og  de  besøgende  kan  bruge  deres 
tid  på  at  nyde  de  smukke  haver,  se  bygningerne 
og  monumenterne  og  lære  mere  om  Kirkens  hi- 
storie. 

Templet  i  Salt  Lake  City 

Arbejdet  på  templet  begyndte  i  1853,  seks  år  efter 
at  pionererne  kom  til  Salt  Lake-dalen.  Templets 
mure  består  af  granitblokke,  som  blev  udhugget  i  et 
stenbrud  omkring  35  km  fra  templet.  I  begyndelsen 
brugte  pionererne  okseforspand  til  at  trække  vogne- 
ne, der  var  læsset  med  store  sten,  fra  stenbruddet  til 
byggepladsen.  1 1873  blev  granitten  transporteret 
ad  den  nye  jernbane.  Templet  blev  færdiggjort  og 
indviet  i  1893  -  40  år  efter  at  man  begyndte  at  bygge 
det. 

Tabernaklet  i  Salt  Lake  City 

Tabernaklet,  som  var  færdigt  i  1867,  er  den  ældste 
bygning  på  tempelpladsen.  Det  usædvanlige  kupel- 
tag  er  et  forbløffende  stykke  arkitektur.  Kirkens  ge- 


neralkonferencer afholdes  i  Tabernaklet,  og  Taberna- 
kelkoret øver  og  optræder  der  hver  uge. 

Assembly  Hall 

Assembly  Hall  blev  bygget  som  et  mødehus  for  de 
tidlige  medlemmer  af  Kirken.  Den  blev  bygget  af 
granit,  der  var  til  overs  ved  bygningen  af  templet. 
Assembly  Hall  er  blevet  istandsat  og  genindviet  i 
1983.  Den  bruges  nu  til  særlige  koncerter  og  arrange- 
menter. Flere  stave  i  Salt  Lake  City  bruger  også 
denne  smukke  bygning  til  deres  stavskonference- 
møder. 

Det  nordlige  besøgscenter 

Besøgende  på  Tempelpladsen  kan  gå  ind  i  besøgs- 
centrene for  at  få  oplysninger  eller  deltage  i  rundvis- 
ninger med  guide.  En  kopi  af  Thorvaldsens  Kristus- 
statue  -  som  kan  ses  udefra  -  står  i  det  nordlige 
besøgscenter.  Der  ses  også  smukke  vægmalerier  med 
motiver  fra  Det  Gamle  og  Det  Nye  Testamente. 

Det  sydlige  besøgscenter 

I  det  sydlige  besøgscenter  kan  de  besøgende  lære 
om  Mormons  Bog.  Der  er  også  udstillinger,  der  om- 
handler formålet  med  templet. 

Nauvoo-klokken 

Denne  klokke,  der  er  støbt  i  England  midt  i 
1800-tallet,  blev  sendt  som  en  gave  til  Kirken  fra  de 
britiske  omvendte.  Den  blev  ophængt  i  tårnet  på 
templet  i  Nauvoo.  Da  de  hellge  forlod  Nauvoo,  tog 
de  klokken  med  til  Salt  Lake  City.  Den  blev  anbragt 
her  på  Tempelpladsen  i  1966,  hvor  den  stadig  slår 
hver  time.  □ 

Templet  i  Salt  Lake  City 


Det  nordlige  besøgscenter 


Tabernaklet  i  Salt  Lake  City 


Det  sydlige  besøgscenter 


Assembly  Hall 


Nauvoo-klokken 

NYE  VENNER 


MAGDALENA  NILSSON 

FRA  HANINGE  I  SVERIGE 


Lawrence  Cummins 


Cykling  hjælper 
Magdalena  (øverst) 
med  at  holde  sig  stærk 
og  sund.  Hun  har  vundet 
flere  medaljer  (nederst) 
i  gymnastikkonkurrencer 
og  ved  at  løbe 
(modstående  side). 


Det,  som  Magdalena  Nilsson 
næsten  allerbedst  kan  lide,  er  at 
løbe.  Og  dette  dejlige,  beslutsom- 
me energibundt  er  meget  god  til 
det.  I  løbet  af  de  sidste  par  år  har 
hun  vundet  medaljer  ved  adskilli- 
ge mesterskaber  i  løb.  Hun  har 
også  vundet  medaljer  ved  gymna- 
stikkonkurrencer. Magdalenas 
mor  og  far  løber  også  ligesom 
hendes  storebror,  Sebastian,  og 
hendes  søstre,  Charlotta,  Anna- 
Maria  og  Alexandra.  Hele  familien 
kan  lide  at  sejle,  stå  på  ski  og  gøre 
gymnastik. 

Børnenes  mor,  Ingrid  Nilsson, 
er  wardsorganist  og  også  rådgiver 
i  Primary  og  lærer  i  Hjælpefore- 
ningen. Per  Nilsson,  børnenes  far, 
er  andenrådgiver  i  biskoprådet  i 
deres  ward.  „Magdalena  er  den 
bedste  missionær  i  vores  familie," 
siger  bror  Nilsson.  „Hun  har  ofte 
venner  med  til  Primary.  Hun  har 
sans  for  historie  og  nyder  at  læse  i 
Mormons  Bog.  Af  og  til  læser  hun 
dele  af  den  for  sine  venner." 

Musik  er  vigtig  for  Magdalena, 
som  har  lært  at  synge  i  offentlige 
forsamlinger.  Hun  synger  i  kor  og 
synger  ofte  solo.  I  skolen  er  hun 


især  interesseret  i  matematik,  en- 
gelsk, drama,  tegning  og  selvføl- 
gelig musik. 

Foruden  deltagelse  i  sport  sam- 
men med  familien  kan  Magdalena 
lide  at  køre  på  cykel  og  lege  skjul 
og  spille  håndbold  med  sine  ven- 
ner. Hun  nyder  også  at  løbe  på  en 
forhindringsbane  i  nærheden.  Når 
vejret  ikke  er  så  godt,  laver  hun 
nogle  gange  tøj  til  sine  dukker 
eller  leger  med  sin  bror  og  sine  sø- 
stre. 

„Jeg  kan  godt  lide  at  gå  i  kirke," 
siger  Magdalena,  „fordi  det  hjæl- 
per mig  med  at  lære  at  gøre  det, 
der  er  rigtigt."  Hun  har  fået  et 
vidnesbyrd  om  evangeliets  sand- 
hed ved  at  bede  og  studere  Mor- 
mons Bog  og  ved  at  tjene  sin  fami- 
lie og  andre. 

Enhver  som  kommer  i  familien 
Nelssons  hjem  føler  den  ånd  af 
sammenhold  og  kærlighed,  der 
findes  der.  Børnene  hjælper  med 
at  planlægge  og  forberede  familie- 
aftener, familieudflugter  og  ferier. 

Magdalena  er  især  interesseret  i 
traditioner  ved  højtiderne.  En  af 
hendes  yndlingshøj  tider  er  mid- 
sommerfesten, som  i  Sverige  af- 

Magdalena  (på  omslaget) 
er  aktiv  i  sport,  men  hun  kan 
også  lide  at  hjælpe  til  i 
hjemmet  (øverst),  spille 
klaver  (nederst),  og  være 
sammen  med  sine  forældre, 
sin  bror  og  sine  søstre 
(til  højre). 


holdes  på  den  længste  dag  i  året  i 
juni  -  hvor  solen  går  ned  i  horison- 
ten og  tilsyneladende  kun  bliver 
der  et  øjeblik,  hvorpå  den  står  op 
igen.  Ved  denne  fest  synger  man, 
man  fester  og  danser  rundt  om  en 
stang  pyntet  med  blomster,  som 


hedder  „midsommerstangen".  I 
den  magiske  stemning  efter  denne 
fest  plukker  længselsfulde  unge 
piger  ofte  syv  slags  vilde  blomster 
og  lægger  dem  under  deres  pude. 
Så  håber  de  at  drømme  om  den 
mand,  de  skal  giftes  med.  □ 


Omslag: 

Foruden  at  vinde  præmier  i  løb 

og  gymnastik,  vinder  Magdalena  Nilsson 

fra  Sverige  også  venner  for  Kirken,  når 

hun  deler  evangeliet  med  andre. 

Foto:  Richard  M.  Romney. 

BESØGS  LÆRERINDEBUDSKAB 


Familien:  Et  center  for  åndelig  vækst 


Mormons  Bog  fortæller  om  to  tu- 
sind usædvanlige  unge  mænd, 
som  kæmpede  for  friheden  sam- 
men med  Helaman.  „Aldrig  har 
(jeg)  set  så  stort  mod,"  skrev  Hela- 
man. Så  forklarede  han  årsagen  til 
deres  tro:  „Det  var  blevet  dem  for- 
talt af  deres  mødre,  at  dersom  de 
ikke  tvivlede,  ville  Gud  udfri  dem" 
(Alma  56:45,  47). 

Ældste  James  E.  Faust  har  forkla- 
ret følgende  vedrørende  den  magt, 
der  ligger  i  det,  vi  lærer  i  hjemmet: 
„Det  er  normalt  i  hjemmet  og  i  fa- 
milien, at  værdinormer  erhverves, 
at  traditioner  næres  og  forpligtelser 
over  for  andre  fastsættes.  Der  fin- 
des ingen  passende  erstatning  [for 
hjemmet  og  familien]"  (Stjernen, 
juli  1987,  s.  75). 

SÆT  HERREN  FØRST 

Familien  Hurtado  -  en  mor,  der 
er  enke,  og  hendes  fire  børn  - 
havde  en  lille  forretning  i  deres 
hjem  i  Bolivia.  Søndag  var  den  dag, 
der  var  størst  omsætning.  Missio- 
nærerne underviste  og  døbte  hele 
familien.  Ugen  efter,  at  de  var  ble- 
vet døbt,  spurgte  en  af  døtrene  sø- 
ster Hurtado  om,  hvem  der  skulle 
blive  hjemme  for  at  passe  forretnin- 
gen om  søndagen.  Moderen  fortal- 
te, at  forretningen  fra  nu  af  ville 
være  lukket  om  søndagen.  Datte- 
ren mindede  hende  om,  at  de  da 
ville  gå  glip  af  en  stor  del  af  deres 
kunder,  men  søster  Hurtados  be- 
slutning stod  fast.  Alligevel  var  det 


ILLUSTRERET  AF  RON  PETERSON 


således,  at  forretningens  samlede 
salg  øgedes. 

Denne  datter  lærte  af  sin  mors 
forpligtelse  over  for  evangeliet.  Se- 
nere blev  hun  missionær.  Og  da 
hun  underviste  i  evangeliet,  beret- 
tede hun  ofte  om  sin  mors  beslut- 
ning om  at  adlyde  befalingerne  (se 
Sandra  Stallings,  „Tro  til  at  adly- 
de," Stjernen,  apr.  1987,  s.  25-27). 

Familiens  prioriteter  er  af  evig  be- 
tydning. Præsident  Ezra  Taft  Ben- 
son  spurgte:  „Bestræber  vi  os  på  at 
sætte  Herren  først  og  behage 
ham?"  (Stjernen,  jul.  1988,  s.  4). 

„På  hvilke  måder  kan  vi  sætte  Her- 
ren først  i  vores  familie?" 

ET  STED,  HVOR  MAN  VOKSER 
ÅNDELIGT 

Når  vi  sætter  Herren  først  i  vores 
hjem,  bliver  det  et  sted,  hvor  vores 


ånd  kan  fornys  og  styrkes.  Søster 
Margaret  Murdock  fra  Salt  Lake 
City  blev  bedt  om  at  undervise 
Hjælpeforeningen  om  skrifterne. 
Da  hun  forberedte  lektionen,  be- 
gyndte hun  at  forstå,  at  hun  aldrig 
havde  studeret  skrifterne  tilstræk- 
keligt til  at  gøre  dem  til  en  del  af 
sine  daglige  tanker.  Som  enlig  mor 
til  fem  og  med  et  ansvarsfyldt  arbej- 
de, vidste  hun,  at  hun  havde  brug 
for  mere  vejledning. 

Nu  studerer  søster  Murdock 
skrifterne  en  halv  time  hver  mor- 
gen og  aften.  Og  for  første  gang 
føler  hun,  at  Herrens  ord  kommer 
til  hende,  når  hun  har  problemer 
på  arbejdet  eller  med  børnene. 
„Nu  betragter  jeg  folk,  jeg  har 
at  gøre  med  på  min  arbejde,  som 
vor  himmelske  Faders  børn,  uanset 
om  de  er  religiøse  eller  ej,"  siger 
søster  Murdock.  En  af  hendes  kol- 
leger er  ubehøvlet  og  svær  at  ar- 
bejde sammen  med.  „Han  er  også 
et  Guds  barn,"  siger  søster  Mur- 
dock. „Han  ved  det  ikke  endnu." 
Søster  Murdock  føler  større  fred  - 
ligegyldigt  hvad  der  viser  sig  - 
fordi  hun  tager  tid  til  Herren  der- 
hjemme. 

Vores  familie  kan  være  stor  eller 
lille.  Måske  består  den  af  et  ægtepar 
eller  en  enlig  voksen.  Måske  er  der 
børn,  måske  ikke.  Men  uanset  situ- 
ationen kan  vi  hver  især  gøre  vores 
familie  til  et  center  for  åndelig 
vækst. 

Hvilke  aktiviteter  kan  hjælpe  os  med 
at  vokse  åndeligt?  □ 

Ældste  James  E.  Faust 

De  Tolvs  Kvorum 


HVOR  ER  KIRKEN? 

For  nogen  tid  siden,  da  jeg  gik  i  centrum  af  Salt 
Lake  City,  standsede  en  bil  lige  ud  for  mig. 
Chaufføren  spurgte  mig:  „Hvor  er  mormo- 
nernes kirke?"  Jeg  antog,  at  han  tænkte  på  et 
sted  eller  en  bygning.  Jeg  tog  mig  derfor  god  tid  og  ud- 
pegede for  ham  Kirkens  kontorbygning,  det  storslåe- 
de tempel  og  det  historiske  tabernakel,  hvoraf  man 
kunne  se  det  meste.  Han  takkede  mig  og  kørte  igen. 

ER  DEN  I  VORES  BYGNINGER? 

Må  jeg  nu  stille  jer  det  samme  spørgsmål:  „Hvor  er 
Kirken?"  Er  Kirken  vores  smukke  kirkebygninger, 
hvoraf  de  fleste  er  velholdte,  pæne  og  rene,  og  som  vi 
med  rette  er  stolte  af?  Kirken  kan  ikke  kun  være  byg- 
ningerne, for  i  flere  år  efter  dens  organisation  var  der 
ingen  kirkebygninger.  Vi  havde  kun  et  tempel.  Så  hvis 
du  blev  spurgt:  „Hvor  er  Kirken?"  ville  du  så  svare: 
„Templerne?" 

For  nogle  få  år  siden  befandt  min  hustru  og  jeg  mig 
en  smuk  efterårsdag  i  templet  i  Kirtland  i  Ohio.  Det  var 
sent  på  efteråret  og  eftermiddagssolen  sendte  sine 
stråler  ind  gennem  de  gamle,  ujævne  ruder.  Bygnin- 
gen var  let  og  luftig  og  storslået.  Da  nogle  af  mine  for- 
fædre havde  været  med  til  at  bygge  den,  følte  jeg  mig 
ydmyg  og  beæret  ved  at  opholde  mig  under  dens  tag. 
Inden  for  dens  vægge  og  under  dens  fortryllelse  var 
jeg  betaget  af  dens  skønhed.  Jeg  var  så  imponeret  af 
bygningen,  at  da  jeg  kom  tilbage  til  Kirkens  hovedsæ- 


de, fortalte  jeg  Brødrene,  at  det  ville  være  vidunder- 
ligt, hvis  denne  bygning  stadig  fungerede  som  et  af 
vores  templer. 

Ældste  Boyd  K.  Packer  rettede  mig,  da  han  sagde: 
„Vi  ejer  ikke  bygningen  mere,  men  da  vores  folk  forlod 
den,  tog  de  det  med  sig,  som  var  vigtigt.  De  beholdt 
nøglerne  til  ordinanserne,  pagterne  og  beseglings- 
magten.  De  tog  de  vigtige  ting  med  sig,  og  dem  har  vi 
i  dag. " 

Så  Kirken  kan  ikke  i  sig  selv  være  templerne,  hvor 
storslåede  de  end  er,  fordi  tempelbygningerne  i  sig 
selv  velsigner  ikke.  De  er  de  smukke  rammer  om  de 
kostelige  perler,  som  administreres  deri  af  Guds  præ- 
stedømme. 

Takket  være  min  vidunderlige  hustru  har  Herrens 
Ånd  ofte  været  i  vores  hjem.  Hvert  af  de  hjem,  hvori  vi 
har  boet,  har  været  hellige  steder  for  mig.  I  løbet  af 
vores  ægteskab  har  vi  boet  på  værelser,  hvor  badevæ- 
relset befandt  sig  nede  ad  gangen,  og  vi  har  boet  i  små 
lejligheder.  Vi  har  også  boet  i  tre  forskellige  huse .  På  en 
måde  har  Kirken  været  i  dem  alle.  Men  jeg  ville  ikke 
bryde  mig  om  at  tage  tilbage  og  bo  i  vores  tidligere 
hjem,  selv  om  vi  har  tilbragt  meget  af  vores  lykkelige 
tid  i  dem.  Guds  rige  er  ikke  der. 

ER  DEN  I  VORES  FAMILIE? 

Er  Kirken  så  i  vores  familie?  Vi  nærmer  os  svaret  her. 
På  en  måde  kan  familien  fremme  Frelserens  lærdom- 

me  bedre  end  nogen  anden  institution.  Kirken  er  i  høj 
grad  til  for  at  styrke  familien.  Jeg  vil  gerne  definere  fa- 
milien meget  bredt.  I  Kirken  har  vi  traditionelle  familier 
og  familier  med  enlige  forældre.  Desuden  bliver  enlige 
medlemmer  anset  for  at  være  en  slags  familie  i  Kirken. 
Vi  har  også  wardsfamilier,  hvori  biskoppen  fungerer 
som  åndelig  far. 

Gode  familier  har  sædvanligvis  et  stærkt,  omsorgs- 
fuldt overhoved.  Det  ideelle  ville  være,  at  dette  var  en 
præstedømmebærer,  hvis  magt  og  indflydelse  opret- 
holdes ved  „overbevisning,  langmodighed,  mildhed, 
sagtmodighed  og  uskrømtet  kærlighed"  (L&P  121:41). 
Præstedømmet  er  ønskværdigt,  fordi  enhver,  som  er 
velsignet  med  magt  fra  Gud,  vil  være  til  velsignelse. 
Men  der  har  været  mange  succesfulde,  omsorgsfulde 
familieoverhoveder,  som  var  mødre,  bedstemødre  og 
andet.  Det,  der  kendetegner  en  god  familie,  er,  at  med- 
lemmerne bliver  ved  med  at  holde  af  hinanden.  De 
giver  ikke  op.  De  holder  ikke  op.  De  holder  sammen 
gennem  prøvelser  og  dødsfald  og  andre  problemer. 

Vi  kender  en  stor  tætknyttet  familie,  som  er  fanta- 
stisk gode  til  at  holde  sammen.  Når  forældrene  føler,  at 
de  mister  indflydelsen  på  teenagere,  så  bliver  fætre  og 
kusiners  hjælp  taget  i  brug  for  at  udøve  modvægt  mod 
kammeraternes  pres. 

Jeg  vil  gerne  formane  medlemmerne  af  den  udvide- 
de familie  -  bedsteforældre,  onkler,  tanter,  nevøer,  ni- 
ecer, fætre  og  kusiner  -  til  at  tilbyde  hjælp,  når  der  er 
problemer,  til  at  komme  til  undsætning.  Det,  der  er 


mest  behov  for  fra  bedsteforældre,  tanter  og  onkler,  er 
ubetinget  kærlighed,  som  vises  i  form  af  interesse  og 
omsorg.  Den  opbygger  tillid,  selvtillid  og  selvværd. 

Det  faktum,  at  nogle  medlemmer  ikke  er  en  del  af 
traditionelle  familier,  er  ingen  grund  til  at  bevæge  sig  i 
en  retning,  der  mindsker  eller  helt  tilsidesætter 
familieaktiviteter  blandt  dem,  som  kan  eller  burde 
fremme  dem.  Med  de  stadig  større  angreb,  som  gør,  at 
familier  opløses,  burde  vi  gøre  alt,  hvad  der  er  i  vores 
magt  for  at  bevare  alt,  som  er  fint  og  godt  i  familien. 

ER  DEN  I  VORES  HJERTE? 

Derfor  er  og  skal  familien  altid  være  en  betydnings- 
fuld del  af  Kirken.  Men  Herrens  rige  skal  i  sidste  ende 
findes  i  vores  hjerte,  før  den  kan  være  noget  som  helst 
andet  sted.  Paulus  gav  os  en  nøgle,  da  han  sagde  føl- 
gende til  romerne:  „Han,  som  ransager  hjerterne, 
ved,  hvad  Åndens  attrå  er"  (Rom.  8:27).  Han  sagde 
også:  „Guds  kærlighed  er  udgydt  i  vore  hjerter  ved 
Helligånden,  som  blev  os  givet"  (Rom.  5:5). 

Historien  om  David,  som  i  sin  ungdom  blev  kaldet 
som  fremtidig  konge  af  Israel,  lærer  os,  i  hvor  høj  grad 
Herren  dømmer  efter  det,  som  er  i  hjertet.  Vi  husker 
alle,  hvordan  Herren  sendte  profeten  Samuel  til  Isajs 
hus,  idet  han  sagde:  „Jeg  har  udset  mig  en  konge 
blandt  hans  sønner"  (1  Sam.  16:1).  En  efter  en  lod  Isaj 
sine  syv  ældste  sønner  komme  frem  for  Samuel.  Ved 
overvejelsen  af  hver  enkelt  fik  Samuel  at  vide  af  Her- 

ren,  at  han  ikke  skulle  se  „på  hans  ydre  eller  høje 
vækst  .  .  .  Gud  ser  jo  ikke,  som  mennesker  ser,  thi 
mennesker  ser  på  det,  som  er  for  øjnene,  men  Herren 
ser  på  hjertet"  (1  Sam.  16:7).  Derfor,  mens  de  syv  søn- 
ner gik  frem  for  ham,  sagde  Samuel  til  Isaj:  „ , Herren 
har  ikke  udvalgt  nogen  af  dem!' 

Samuel  spurgte  da  Isaj:  ,Er  det  alle  de  unge  mænd?' 
Hans  svarede: , Endnu  er  den  yngste  tilbage;  men  han 
vogter  småkvæget!'  Da  sagde  Samuel  til  Isaj:  ,Send 
bud  efter  ham!  Thi  vi  sætter  os  ikke  til  bords,  før  han 
kommer! ' 

Så  sendte  han  bud  efter  ham.  Han  var  rødmosset,  en 
yngling  med  smukke  øjne  og  skøn  at  se  til.  Da  sagde 
Herren:  ,Stå  op,  salv  ham,  thi  ham  er  det!' 

Samuel  tog  da  oliehornet  og  salvede  ham,  medens 
hans  brødre  stod  rundt  om.  Og  Herrens  Ånd  kom  over 
David  fra  den  dag  af"  (1  Sam.  16:10-13). 

Ligesom,  det  var  tilfældet  med  Daniel  i  gamle  dage, 
gælder  det  for  os,  at  det,  vi  gør  og  undlader  at  gøre,  op- 
rinder i  vores  hjerte.  Da  Daniel  opholdt  sig  ved  Nebu- 
kadnezars  hof,  den  store  konge  af  Babylon,  som  havde 
erobret  Jerusalem,  „satte  Daniel  sig  for,  at  han  ikke 
ville  gøre  sig  uren  med  kongens  mad  eller  vin"  (Daniel 


1:8).  Fra  da  af  holdt  Daniel  fast  ved  det.  Det  bragte  ham 
til  sidst  den  højeste  af  himmelsk  og  jordisk  hæder. 

Storheden  i  Willard  Richards  hjerte  blev  åbenbar  lige 
før  profeten  Joseph  Smiths  martyrdød.  Joseph  sagde 
til  broder  Richards:  „Hvis  vi  går  ind  i  cellen,  vil  du  så 
gå  med  os?" 

Broder  Richards  svarede:  „Broder  Joseph,  du  bad 
mig  ikke  om  at  drage  over  floden  sammen  med  dig  - 
du  bad  mig  ikke  om  at  komme  til  Carthage  -  du  bad 
mig  ikke  om  at  gå  i  fængsel  med  dig  -  og  tror  du,  at  jeg 
vil  svigte  dig  nu?  Men  jeg  vil  sige  dig,  hvad  jeg  vil  gøre; 
hvis  du  bliver  dømt  til  at  blive  hængt  for  forræderi,  vil 
jeg  lade  mig  hænge  i  dit  sted,  så  du  kan  blive  sat  på  fri 
fod. " 

Profeten  sagde:  „Det  kan  du  ikke.  " 

Willard  Richards  svarede:  „Det  vil  jeg"  (Profeten  Jo- 
seph Smiths  Lærdomme  s.  481). 

Alma  lærer  os  nødvendigheden  af,  at  vi  har  plantet 
troens  gode  frø  i  vores  hjerte: 

„Nu  vil  vi  sammenligne  ordet  med  et  sædekorn. 
Hvis  I  giver  plads  til,  at  et  sædekorn  kan  sås  i  jeres  hjer- 
ter, og  det  er  ægte  eller  godt,  og  I  ikke  kaster  det  ud  ved 
jeres  vantro  og  derved  sætter  jer  op  imod  Herrens 
Ånd,  da  vil  det  begynde  at  svulme  i  brystet,  og  når  I 
mærker  denne  svulmen,  vil  I  begynde  at  sige  til  jer 
selv:  Det  må  sandelig  være  en  god  sæd,  eller  ordet  er 
godt,  thi  det  begynder  at  fylde  min  sjæl,  ja,  det  begyn- 
der at  oplyse  min  forstand,  ja,  det  begynder  at  blive 
mig  behageligt"  (Alma  32:28). 

Åbenbaring  kommer  til  os  i  vores  sind,  men  den  ret?  Det  har  plaget  mig  lige  siden.  Hvis  jeg  havde  peget 

kommer  også  i  vores  hjerte .  I  en  åbenbaring  til  Oliver  på  mit  bryst  og  sagt,  at  Kirken  først  og  fremmest  skulle 

Cowdery  i  Lære  &  Pagter,  afsnit  8,  siger  Herren:  „Ja,  findes  i  mit  hjerte,  ville  turisten  sikkert  have  kørt  noget 

se,  jeg  vil  tale  til  dig  i  din  sjæl  og  i  dit  hjerte  gennem  den  forvirret  videre.  Men  jeg  ville  have  været  mere  præcis, 

Helligånd,  der  skal  komme  over  dig,  og  som  skal  bo  i  end  jeg  var,  da  jeg  viste  ham  vores  elskede,  storslåede, 

dit  hjerte"  (vers  2) .  For  mig  er  det  meget  interessant,  at  himmelstræbende  tempelspir,  det  store  majestætiske 

Helligånden  bor  i  hjertet.  tabernakel  og  de  andre  verdensberømte  monumenter 

Hvad  nu  hvis  Herren  viste  sig  for  hver  af  os,  ligesom  og  bygningsværker  -  hvor  skønne  og  enestående  de 

han  viste  sig  for  Salomo  og  sagde:  „Sig,  hvad  du  øn-  end  er.  Jeg  ville  have  haft  mere  ret,  for  Herren  siger: 

sker,  jeg  skal  give  dig! "  Hvad  ville  du  så  svare?  Ville  du  „  Guds  rige  kommer  ikke  således,  at  man  udvortes  kan 

bede  om  en  ny  bil?  Et  nyt  hus?  En  velsignelse  med  iagttage  det. 

sundhed?  Status  i  livet?  Salomo  bad  ikke  om  noget  af  Ej  heller  vil  man  kunne  sige:  ,Se  her!'  eller:  ,Se, 

dette.  Han  bad  ikke  om  berømmelse  eller  om  held.  dér  er  det!'  thi  se,  Guds  rige  er  inden  i  jer"  (Luk. 

Han  bad:  „Giv  derfor  din  tjener  et  lydhørt  hjerte"  17:20-21). 

Dette  svar  glædede  Herren.  Jesu  Kristi  Kirke  af  Sidste  Dages  Hellige  er  i  vores 

„Og  Gud  sagde  til  ham:  ,Fordi  du  bad  om  dette  og  hjerte,  og  når  den  er  i  vores  hjerte,  vil  den  også  være  i 

ikke  om  et  langt  liv,  ej  heller  om  rigdom  eller  om  dine  vores  storslåede  bygninger,  i  vores  uddannelsesinsti- 

f  jenders  liv,  men  om  forstand  til  at  skønne,  hvad  ret  er,  tutioner,  i  vores  vidunderlige  templer  og  i  vores  hjem 

se,  derfor  vil  jeg  gøre,  som  du  beder:  se,  jeg  giver  dig  og  familien. 

et  viist  og  forstandigt  hjerte,  så  at  din  lige  aldrig  før  har  Paulus'  bøn  var,  at  Kristus  måtte  bo  i  vores  hjerte  ved 

været,  ej  heller  siden  skal  fremstå;  troen  (se  Ef .  3:14-19).  Det  er  også  min  bøn.  Jeg  har  det 

men  jeg  giver  dig  også,  hvad  du  ikke  bad  om,  både  ligesom  Peter,  da  nogle  af  de  første  hellige  begyndte  at 

rigdom  og  ære,  så  at  du  ikke  skal  have  din  lige  blandt  fare  vild,  og  Frelseren  var  bekymret.  Frelseren  sagde 

konger,  så  længe  du  lever' "  (1  Kong.  3:5,  9,  11-13).  til  De  Tolv:  „Vil  I  også  gå  bort?"  Peter  svarede  for  De 

Der  findes  nogle  stærke  ord  i  Lære  &  Pagter  afsnit  64  Tolv  og  sagde :  „ Herre!  til  hvem  skal  vi  gå  hen?  Du  har 

om,  hvem  der  har  ret  til  vores  hjerte:  „Jeg,  Herren,  for-  det  evige  livs  ord. 

langer  menneskenes  børns  hjerter"  (L&P  64:22).  Og  vi  er  kommet  til  den  tro  og  erkendelse,  at  du  er 

Derfor,  da  manden  i  bilen  spurgte  mig:  „Hvor  er  Guds  Hellige"  (Joh.  6:67-69).  □ 
mormonernes  kirke?"  hvordan  skulle  jeg  da  have  sva- 

Jay  R.  Lyman 


SØSTER  ELLIOT 
FIK  ET  NYT  LIV 


Da  jeg  fik  til  opgave  at  som  hendes  hjemmelærer,  fik  jeg 

være  hjemmelærer  for  mulighed  for  det.  Hendes  værtinde 

en  søster,  som  jeg  vil  skulle  male  hendes  lejlighed,  og 

kalde  Ruth  Elliot,  var  hun  bad  søster  Elliot  om  at  flytte 

hun  ny  i  war  det  .Jeg  ville  gerne  vide  sine  møbler  ud,  før  arbej  det  kunne 

lidt  om  hende,  inden  jeg  besøgte  gøres.  Højpræsternes  gruppeleder 

hende  første  gang,  så  jeg  talte  med  i  wardet  og  jeg  flyttede  møblerne 

hendes  tidligere  biskop,  med  hen-  ud  og  tilbage  igen,  da  malingen  var 

des  datter,  som  boede  i  et  andet  tør. 

ward,  og  med  andre,  som  kendte  Engang  da  søster  Elliot  var  uden- 
hende.  bys,  besluttede  min  hustru,  Virgi- 
Søster  Elliot  boede  alene  i  en  lille  nia,  og  jeg  os  til  at  reparere  hendes 
lejlighed,  som  var  møbleret  med  en  stol.  Den  var  solid  i  sig  selv,  men 
polstret  stol,  som  var  i  stykker.  Hun  trængte  til  ny  polstring  og  betræk, 
tilbragte  det  meste  af  sin  tid  i  denne  Virginia  udførte  et  virkelig  godt 
stol -eller  i  sengen.  Hun  forlod  kun  stykke  arbejde  med  at  polstre  sto- 
sjældent  sin  lejlighed  og  havde  len,  og  vi  stillede  den  tilbage,  før  sø- 
ingen  interesser  uden  for  sit  hjem.  ster  Elliot  kom  tilbage  fra  sin  rejse. 
Søster  Elliot  røg  og  var  afhængig  Min  kammerat  og  jeg  besøgte  sø- 
af  piller.  Igennem  årene  havde  hen-  ster  Elliot  regelmæssigt,  og  Virginia 
des  læger  givet  hende  mange  for-  og  jeg  kom  også  ofte  på  besøg.  Vi 
mer  for  piller,  og  hun  fortsatte  med  talte  om  evangeliet  og  bad  en  bøn. 
at  tage  flere  af  dem.  Hendes  udse-  Gradvist  begyndte  hun  at  accepte- 
ende, væremåde  og  talemåde  gen-  re  og  gengælde  vores  venskab,  og 
spejlede  bitterhed  over  hendes  liv  vi  blev  tæt  knyttet  til  hinanden, 
og  situation.  Hun  gemte  på  en  stor  Et  forår,  hvor  søster  Elliot  skulle 
vrede  mod  sin  far  og  andre,  og  en  på  hospitalet  og  opereres,  tilbragte 
uheldig  oplevelse  med  et  medlem  Virginia  og  jeg  mange  timer  sam- 
af  Kirken  havde  såret  hende  dybt.  men  med  hende.  Vi  havde  dagligt 
Jeg  bad  inderligt  for  at  vide,  hvor-  kontakt,  tog  hende  med  i  kirke,  til 
dan  jeg  bedst  kunne  tjene  denne  lægen  og  på  indkøb,  og  hun  ringe- 
stakkels kvinde.  de  til  os  hver  aften  før  hun  gik  i 
Kort  efter,  at  jeg  var  blevet  kaldet  seng.  Hun  var  ensom  og  havde 


brug  for,  at  der  var  nogen,  som  ville 
lytte  til  hende. 

Vi  var  udenbys,  da  søster  Elliot 
blev  opereret,  men  vi  ringede  til 
hende  på  hospitalet  og  opmuntre- 
de hende.  Hun  havde  fået  en  præ- 
stedømmevelsignelse og  følte,  at 
Herren  ville  passe  på  hende.  Efter 
sin  operation  besluttede  hun  at 
holde  op  med  at  ryge.  Før  hendes 
barnebarn  tog  på  mission,  havde 
han  bedt  hende  om  at  aflægge 
denne  vane  -  og  det  gjorde  hun 
med  Herrens  hjælp  og  med  sit  eget 
stærke  ønske  om  at  glæde  sit  barne- 
barn. 

Efterhånden  som  månederne 
gik,  fik  søster  Elliot  nye  venner  og 
interesser  uden  for  hjemmet.  Hun 
kom  oftere  til  Kirkens  møder,  og 
hun  begyndte  at  betale  tiende.  I  be- 
gyndelsen havde  hun  ikke  lyst  til  at 
gå  til  tiendeopgørelse,  men  jeg  bad 
hende  om  at  være  klar,  da  jeg  kom 
forbi  for  at  give  hende  et  lift  til  kir- 
kebygningen. Bagefter  strålede 
hun  af  lykke.  Hun  havde  betalt  fuld 
tiende  for  første  gang  i  sit  liv. 

På  dette  tidspunkt  var  hendes 
indstilling  til  livet  ændret  utroligt. 
Bitterheden  var  borte,  erstattet  af  et 
ydmygt  og  angergivent  hjerte.  Hun 
tilgav  dem,  som  havde  såret  hende. 

Og  efterhånden  som  hendes  tole- 
rance og  kærlighed  til  hendes  børn 
øgedes,  ændrede  de  gradvist  ind- 
stilling og  væremåde  over  for 
hende. 

Søster  Elliot  flyttede  til  sidst  til  en 
ny  lejlighed,  som  hun  møblerede 
pænt.  Hun  fik  også  flere  venner.  En 
ny  læge  hjalp  hende  med  at  over- 
vinde afhængigheden  af  medicin. 
Hun  lærte  at  have  tillid  til  Herren 
og  til  sin  egen  styrke  til  at  klare 
problemer. 

De  velsignelser,  den  „nye"  sø- 
ster Elliot  har  modtaget  er  talrige, 
deriblandt  deltagelse  i  de  hellige 
tempelceremonier  sammen  med 
sin  familie  og  sine  venner.  Jeg  er 
dybt  taknemmelig  for,  at  jeg  fik  mu- 
lighed for  at  tjene  hende  som  hjem- 
melærer. Jeg  elskede  den  „gamle" 
søster  Elliot  lige  så  meget  som  den 
„nye"  søster  Elliot  -  men  nu  be- 
høver jeg  ikke  ar  være  ked  af  det 
over  hendes  triste  liv.  I  dag  er  hen- 
des liv  rigt  og  godt,  beriget  af  vel- 
signelserne modtaget  ved  efterle- 
velse af  evangeliet.  □ 


Jay  R.  Lyman,  skolelærer,  er  patriark 
i  Chico  California  Stake. 

I  Stjernens  septembernummer  viste  vi  fotografier 
af  steder,  der  var  tilknyttet  Jesu  liv  fra  hans  fødsel 
til  hans  tjenestegerning  i  Galilæa.  I  dette  num- 
mer viser  vi  andre  steder,  der  havde  betydning  i 
forbindelse  med  Jesu  liv  og  død. 

F.eks.  var  vejen  til  byen  Jeriko  (til  venstre) ,  scenen  for 
Jesu  lignelse  om  den  gode  samaritaner. 

Jesus  kendte  vejen  og  byen,  for  Lukas  fortæller  os,  at 
han  kom  „ind  i  Jeriko  og  gik  igennem  byen. 

Og  se,  der  var  en  mand,  som  hed  Zakæus;  han  var 
overtolder  og  en  rig  mand. 

Han  ville  gerne  se,  hvem  der  var  Jesus,  men  kunne 
ikke  for  skaren,  da  han  var  lille  af  vækst. 

Så  løb  han  i  forvejen  og  krøb  op  i  et  morbærfigentræ 
for  at  få  ham  at  se;  thi  ad  den  vej  måtte  han  komme 
forbi. 

Og  da  Jesus  kom  til  stedet,  så  han  op  og  sagde  til 
ham: , Zakæus!  skynd  dig  og  stig  ned;  thi  i  dag  bør  jeg 
tage  ind  i  dit  hus.' 

Og  han  skyndte  sig  og  steg  ned  og  tog  imod  ham 
med  glæde"  (Luk.  19:1-6). 

Taborbjerget,  der  rejser  sig  over  Jizre' el-dalen  i  det 
sydlige  Galilæa  (til  venstre)  kan  have  været  det  sted, 
hvor  Kristi  forklarelse  fandt  sted.  Det  passer  med  Mat- 
tæus' beskrivelse  af  et  „højt  bjerg,  hvor  de  var  ene" 
(Matt.  17:1-2). 

Efter  et  besøg  på  bjerget  i  1979  sagde  præsident 
Spencer  W.  Kimball:  „Jeg  føler,  at  det  kan  have  været 
det  sted,  hvor  Jesus  tog  sine  tre  disciple,  Peter,  Jakob 
og  Johannes,  med  op  på  bjerget,  og  der  gav  dem  visse 
velsignelser." 

Jesus  formanede  ofte  sine  disciple  til  at  udvikle  tro  og 
tillid  som  et  lille  barns  (øverst).  Ved  en  lejlighed  sagde 
han:  „Hvis  I  ikke  vender  om  og  bliver  som  børn,  kom- 
mer I  slet  ikke  ind  i  Himmeriget"  (Matt.  18:3). 

I  århundreder  er  olivenolien  blevet  brugt  til  ordinati- 
oner, helbredelser,  til  lys  og  til  base  for  parfumer.  I  bi- 
belens dage  blev  olie  fremstillet  af  oliven,  idet  man 
knuste  dem  under  et  roterende  stenhjul  i  en  presse 
som  denne,  der  er  fundet  ved  Kapernaum  (nederst). 

Torne  og  tidsler  (øverst),  som  er  almindelige  i  dag  i 
Det  Hellige  Land,  var  velkendte  på  Frelserens  tid.  Han 
fortalte  om  dem  i  sine  lærdomme  (se  Matt.  7:16;  13:7), 
og  han  skulle  lide  under  smerten  og  nedværdigelsen 
ved  at  få  en  tornekrone  på  hovedet  (se  Matt.  27:29). 

Før  skueprocessen  var  Jesus  gået  til  Oliebjerget  til 
„et  sted,  der  hedder  Getsemane",  hvor  han  „faldt  på 
knæ,  bad  og  .  .  .  hans  sved  blev  som  bloddråber,  der 
faldt  ned  på  jorden"  (Matt.  26:36;  Luk.  22:41,  44). 
Selve  stedet,  hvor  forsoningen  fandt  sted,  er  ikke 
kendt,  men  traditionen  siger,  at  det  var  i  en  lund  med 
oliventræer  (nederst),  der  lå  omkring  250  meter  fra  Jeru- 
salems østmur. 

Efter  skueprocessen  blev  Jesus  ført  „til  det  sted,  der 
hedder  Golgata  (det  betyder:  ,Hovedskalsted'  .  .  .  og 
de  korsfæstede  ham"  (Mark.  15:22,  25).  Det  sted,  hvor 
man  mener,  at  Jesus  blev  korsfæstet,  er  den  klippe- 
fyldte bakke  (til  højre),  der  ligger  nord  for  den  gamle 
bydel  i  Jerusalem. 

„  Og  ved  det  sted,  hvor  han  [Jesus]  var  blevet  korsfæ- 
stet, lå  der  en  have,  og  i  haven  en  ny  grav,  hvori  der 
endnu  aldrig  var  lagt  nogen.  Der  lagde  de  Jesus"  (Joh. 
19:41-42). 

Klippegraven  (modstående  side),  hvor  man  traditio- 
nelt mener,  Jesus  blev  begravet,  ligger  umiddelbart 
vest  for  Golgata  Graven,  som  er  udhugget  i  klippen, 
består  af  to  små  kamre  -  et,  hvori  de  sørgende  efterlad- 
te kunne  samles,  og  et  andet,  hvori  der  var  udhugget 
et  leje,  hvor  legemet  blev  lagt. 

Indgangen  til  sådanne  grave  blev  forseglet  med  et 
stort  „stenhjul",  som  blev  rullet  på  plads  i  en  rende, 
der  var  gravet  i  jorden.  Det  var  stenen  for  Jesu  grav, 
som  ypperstepræsterne  søgte  at  få  forseglet. 

„Ypperstepræsterne  og  farisæerne  [samledes]  hos 
Pilatus  og  sagde:  , Herre  .  .  .  giv  befaling  til,  at  graven 
skal  bevogtes  strengt  indtil  den  tredje  dag,  for  at  ikke 
hans  disciple  skal  komme  og  stjæle  ham  og  sige  til  fol- 
ket: Han  er  opstået  fra  de  døde'  .  .  .  Pilatus  sagde  til 
dem:  ,Der  har  I  vagtmandskab;  gå  hen  og  bevogt  gra- 


ven, så  godt  I  kan. '  Og  de  gik  hen  og  bevogtede  graven 
med  vagten  efter  at  have  sat  segl  for  stenen"  (Matt. 
27:62-66). 

„Da  sabbatten  var  omme,  købte  Maria  Magda- 
lene og  Maria,  Jakobs  moder,  og  Salome  vellugtende 
salver  for  at  gå  hen  og  salve  ham  .  .  .  Og  de  sagde  til 
hverandre:  ,Hvem  skal  vælte  os  stenen  fra  indgangen 
til  graven?'  Men  da  de  så  op,  ser  de,  at  stenen  var 
væltet  fra  (den  var  nemlig  meget  stor)"  (Mark.  16:1, 
3-4). 

„Men  da  de  gik  derind,  fandt  de  ikke  Herren  Jesu 
legeme.  Og  da  de  stod  rådvilde  over  for  dette,  se,  da 
skete  det,  at  der  stod  to  mænd  hos  dem  i  strålende  klæ- 
debon. Da  de  blev  forfærdede  og  bøjede  deres  ansigter 
mod  jorden,  sagde  mændene  til  dem: , Hvorfor  leder  I 
efter  den  levende  blandt  de  døde?  Han  er  ikke  her, 
men  han  er  opstanden' "  (Luk.  24:3-6). 

Stenen,  der  skulle  forsegle  Jesu  jordiske  legeme  i 
graven,  var  rullet  til  side  og  blev  et  uforglemmeligt 
symbol  på  Frelserens  opstandelse.  □ 

Jeg  må  se  det  i  øjnene  og  leve  med  det.  Min  familie  og 
min  træner  har  lært  mig  at  se  positivt  på  alt.  At  få  det 
bedste  ud  af  situationen.  Det  er  det  slogan,  jeg  lever 
på.  Se  efter  det  bedste  i  alt.  Det  er  det,  jeg  har  prøvet  på 
indtil  nu,  og  det  er  det,  jeg  ønsker  at  gøre  resten  af  mit 
liv." 

Det  er  en  indstilling,  der  vil  gøre  enhver  iøjnefalden- 
de. Shawn  giver  sine  forældre  en  stor  del  af  æren  for 
sin  positive  indstilling. 

Theresa  og  Reiner  Bradley,  Shawns  forældre,  mød- 
tes på  et  hospital.  Hun  besøgte  en  veninde,  og  han  for- 
sørgede sig  selv  under  sin  uddannelse  ved  at  være  por- 
tør. Da  han  kom  ind  på  hendes  venindes  hospitals- 
stue, husker  Theresa,  at  hun  tænkte:  „Hold  op,  hvor 
er  den  fyr  høj."  Hun  var  selv  1.82  høj,  så  hun  var  op- 
mærkson  på  højde.  Reiner  er  to  meter  høj.  „Han  hu- 
skede mit  telefonnummer,  da  jeg  gav  det  til  min  venin- 
de, og  han  ringede  til  mig,"  siger  Theresa.  De  blev  gift 
et  år  efter.  Shawn  blev  født,  mens  parret  var  i  Tyskland 
som  en  del  af  Reiners  militærtjeneste.  Efter  at  have 
færdiggjort  flere  kurser  i  medicinsk  teknik  flyttede  Rei- 
ner med  sin  lille  familie  tilbage  til  Theresas  hjemby, 
Castle  Dale  i  Utah.  De  ønskede  at  opdrage  deres  fami- 
lie i  en  lille  by. 

„Jeg  ville  gerne  have,  at  mine  børn  skulle  blive  alsidi- 
ge," siger  Theresa.  „Jeg  ville  gerne  have,  at  de  skulle 
deltage  i  mange  forskellige  aktiviteter,  så  når  de  skulle 
vælge,  hvad  de  gerne  ville  være,  ville  de  have  en  god 
baggrund.  Det  er  tilfældet.  Mine  børn  er  næsten  invol- 
veret i  for  meget.  Vi  har  dyr,  og  børnene  kan  på  en 
måde  lære  at  arbejde  ved  at  passe  dyrene." 

„Ikke  ,på  en  måde,'"  afbryder  Shawn.  „Vi  passer 
dyrene.  Jeg  kan  lide  det  meste,  men  det  er  ikke  sjovt 
om  vinteren,  når  det  sner,  og  det  er  rigtig  mudret  i  fol- 
den. Malkekoen  bliver  våd  og  beskidt,  og  man  skal  ud 
og  malke  den  klokken  seks  om  morgenen,  når  tempe- 
raturen er  under  frysepunktet.  Det  må  være  det  værste 
i  verden." 

Shawn  bliver  måske  nødt  til  at  gå  alene  ud  til  koen  i 
den  kolde  stald  om  morgenen,  men  i  alt  andet  tilbyder 
hans  familie  opmuntring  og  kærlighed.  „Vi  er  her  for 
at  støtte  ham,"  siger  Reiner,  „ikke  for  at  presse  ham. 
Jeg  tror  aldrig,  han  har  følt  sig  presset  til  at  deltage  i 
nogen  sportsgren." 

Shawn  elsker  at  spille  baseball.  Han  har  også  spillet 


fodbold  i  skolen,  indtil  han  følte,  han  ikke  ville  risikere 
at  blive  skadet.  Han  var  også  på  skolens  golfhold,  selv 
om  han  er  hurtig  til  at  tilføje,  at  da  man  udtog  holdet  på 
otte,  var  der  kun  syv,  der  meldte  sig.  „De  blev  nødt  til 
at  tage  mig  med."  Han  kan  også  lide  at  ride,  bestige 
bjerge  og  stå  på  vandski  sammen  med  sine  venner. 

„Renier  er  meget  atletisk,"  siger  Theresa.  „Og  det  er 
jeg  også.  Da  Shawn  kom  hjem  fra  hospitalet,  lagde 
min  mand  en  basketball  i  vuggen.  Det  var  det  første, 
Shawn  så." 

Shawn  ler  og  trækker  på  skuldrene.  „Jeg  fik  aldrig 
en  chance." 

„Vi  vidste  tidligt,  at  Shawn  ville  blive  god  til  basket- 

ball,"  siger  Reiner.  „Jeg  spillede  bold  sammen  med 
nogle  mænd  i  wardet  tidligt  om  morgenen  i  stavscen- 
tret  .Jeg  spurgte  Shawn,  om  han  ville  være  interesseret 
i  at  komme  med.  Han  gik  med  mig  mange  morgener  og 
spillede  med  de  voksne,  da  han  kun  var  11  eller  12  år 
gammel." 

På  et  tidspunkt  i  hans  første  teenageår  vandt  Shawn 
for  første  gang  over  sin  far  i  basketball  i  en  konkurren- 
ce mellem  de  to.  „Jeg  kan  ikke  huske,  hvornår  det 
skete.  Når  far  vandt,  havde  jeg  det  dårligt,  så  næste 
gang  lod  han  mig  vinde.  Jeg  ved  i  virkeligheden  ikke, 
hvornår  jeg  rigtig  var  i  stand  til  at  vinde  over  ham." 

Men  Shawn  er  ikke  helt  så  venlig  over  for  sin  lille- 
bror, Justin.  Kunne  han  tænke  sig  at  vinde  over  sin  sto- 
rebror i  basketball?  Justin  svarer  meget  hurtigt:  „Ja." 

Theresa  siger:  „Det  er  Justins  store  mål." 

Shawn  mumler:  „Det  sker  aldrig.  Det  vil  jeg  ikke 
lade  ham  gøre.  Når  han  vinder  over  mig,  vil  han  ikke 
være  i  tvivl." 

Selvfølgelig  er  Shawns  dygtighed  i  basketball  ikke 
gået  ubemærket  hen.  Han  har  været  landskendt, 
siden  han  gik  i  niende  klasse.  Hans  families  evne  til  at 
se  det  positive  hjalp  i  høj  grad,  mens  talentspejdere  fra 
de  forskellige  universiteter  besøgte  Castle  Dale  og 
prøvede  at  overtale  Shawn  til  at  gå  på  deres  universi- 
tet. Shawns  far,  Reiner,  siger:  „Vi  fik  at  vide,  at  hverv- 
ningsprocessen  kunne  blive  ubehagelig.  Vi  besluttede 
som  familie,  at  sådan  ville  vi  ikke  lade  det  blive.  Vi  ville 
se  det  fra  den  positive  side.  Vi  ville  nyde  det.  Det  var 
en  ubeskrivelig  oplevelse,  og  familien  nød  hvert  minut 
af  det." 

Fra  begyndelsen  af  hvervningsprocessen  blev  en  af 
Shawns  betingelser  klart  fremsat,  og  hvis  skolerne 
ikke  var  indforstået  med  den,  var  der  ikke  noget  at 
gøre.  Shawn  fortalte  dem,  at  så  snart  han  blev  19  år 
gammel,  ville  han  bruge  to  år  og  tage  på  mission.  Dette 
punkt  kunne  der  ikke  forhandles  om.  Alle  de  universi- 
teter, der  talte  med  Shawn  var  indforstået  med  dette. 
Familien  støttede  Shawns  beslutning,  da  han  valgte 
skole.  Theresa  tilstod,  at  hun  var  lykkelig,  da  hendes 
søn  valgte  at  gå  på  Brigham  Young  University  i  Provo 
i  Utah,  kun  ca.  to  timers  kørsel  fra  deres  hjem. 

Shawn  har,  ligesom  mange  vordende  missionærer 
gør  det,  tænkt  på  nogle  af  de  steder,  han  kunne  komme 
til  at  tjene  som  missionær.  „Det  betyder  ikke  noget, 

hvor  jeg  skal  hen/'  siger  Shawn.  Hans  mor  tilføjer:  „Vi 
håber,  at  han  kommer  til  et  land,  hvor  man  giver  missi- 
onærer masser  af  mad,  så  han  kan  tage  lidt  på." 

Det  bringer  emnet  mad  på  banen.  Shawn  er  for  tynd 
i  forhold  til  sin  højde.  Han  vejer  95  kg  og  arbejder  be- 
vidst på  at  tage  på  i  vægt.  „Jeg  spiser  alt,  hvad  jeg  kan 
få  fat  i,"  forklarer  Shawn.  „Jeg  er  konstant  sulten.  Jeg 
kan  spise  hele  tiden.  Det  er  virkelig  svært  for  mig  at 
tage  på." 

Men  at  være  på  missison  er  mere  end  blot  at  bo  og 
spise  i  et  andet  land.  Det  er  at  undervise  andre  i  sin  dy- 
beste tro.  Shawn  har  allerede  nogle  erfaringer,  som 
har  forberedt  ham  på  at  undervise  i  evangeliet. 

Da  Shawn  var  15  år  gammel,  var  han  og  en  ven  på  en 
national  træningslejr  i  basketball  sammen  med  120  af 
de  bedste  high  school-spillere  i  USA.  En  deltager,  der 
talte  med  de  to  spillere  fra  Utah,  havde  nogle  usæd- 
vanlige misforståelser  om  mormoner. 

„Han  spurgte  mig:  ,Der  er  mormoner,  hvor  I  kom- 
mer fra,  ikke?  Ser  I  dem?  Er  I  sammen  med  dem?' 

Jeg  svarede  ham,'  siger  Shawn,  Ja,  vi  går  i  skole 
sammen  med  dem.  Vi  ser  dem  hele  tiden.  Mormoner 
er  ligesom  du  og  jeg.  De  er  normale  mennesker.  Der 
ser  ud  som  os .  De  klæder  sig  ligesom  os .  De  opfører  sig 
ligesom  os.  De  taler  ligesom  os.' 

Han  troede  mig  ikke,  før  jeg  sagde:  Jeg  kan  bevise, 
at  mormoner  er  normale  mennesker.'  Han  sagde: 
, Hvordan?'  Jeg  sagde:  ,Vi  er  begge  to  mormoner.'  Det 
overraskede  ham  virkelig.  Nogle  få  dage  senere  be- 


gyndte han  at  spørge  mere  om  Kirken  og  vores  idealer. 
Han  kunne  ikke  tro,  at  vi  gik  ind  for  seksuel  afholden- 
hed, og  at  vi  ikke  drak  alkohol  eller  røg.  Vi  havde  en  se- 
riøs samtale. 

Det  var  på  samme  tur,  jeg  for  første  gang  fortalte  Jo- 
seph Smiths  historie.  Jeg  spurgte  mig  selv  om,  hvor 
meget  jeg  virkelig  vidste.  Jeg  var  ikke  tilfreds  med  mig 
selv,  når  jeg  forklarede,  hvad  jeg  troede  på.  Det  endte 
med,  at  jeg  bar  mit  vidnesbyrd  for  ham.  Det  er  det  bed- 
ste missionærredskab  i  verden.  Jeg  kunne  ikke  finde 
en  måde  at  forklare  alt  det,  jeg  vidste.  Men  jeg  vidste, 
at  det  var  sandt.  Det  var  en  fantastisk  følelse  at  vide,  at 
noget  virkelig  er  sandt." 

Shawn  taler  oftere  og  oftere  om  Kirken.  Foruden  in- 
terview i  landsdækkende  TV,  taler  han  ved  firesides. 
Hans  veninde,  Corinne  Pugmier,  siger,  at  folk  kan  føle 
hans  vidnesbyrd.  „Når  han  taler,  behøver  han  aldrig  at 
fortryde  noget,  han  siger  om  Kirken.  Man  kan  føle,  at 
han  aldrig  har  brug  for  at  finde  på  noget  for  at  gøre  ind- 
tryk på  folk.  Han  har  helt  bestemt  et  stærkt  vidnes- 
byrd. Han  er  stejl,  når  han  står  fast  på  det,  han  tror  på, 
og  han  fortryder  ikke  en  smule." 

Vennerne  betyder  en  masse  for  Shawn.  Han  vil 
gerne  kunne  stole  på  alle,  men  han  har  allerede  mødt 
folk,  som  kun  ønsker  at  udnytte  ham.  „Dybt  nede  kan 
jeg  føle  deres  motiver.  Jeg  kan  føle,  når  folk  gerne  vil 
kende  mig  for  det,  jeg  er,  og  ikke  for  den,  jeg  er.  Jeg 
tror,  at  det  er  Helligånden,  der  siger:  ,Pas  på!' " 

„Folk  spørger,  om  han  er  indbildsk,"  siger  Corinne. 

„Det  er  han  slet  ikke.  Han  er  meget  almindelig.  Han 
lader  dig  aldrig  tro,  at  han  er  bedre  end  andre.  Han  er 
altid  hurtig  til  at  sige  undskyld,  hvis  han  har  gjort 
noget  forkert." 

Scott  Johansen,  som  er  Shawns  biskop,  siger:  „Han 
er  stille,  venlig  og  meget  opmærksom  på  andre.  Han 
går  den  ekstra  mil  for  at  opmuntre  andre.  Han  ville 
også  være  en  usædvanlig  ung  mand,  selv  om  han  ikke 
var  så  høj." 

Da  hans  ven,  Bill  Wright,  blev  spurgt,  om  han  kunne 
komme  i  tanke  om  nogen,  som  Shawn  havde  hjulpet, 
tænkte  han  kun  en  brøkdel  af  et  sekund,  før  han  svare- 
de: „Han  har  hjulpet  mig.  Han  er  utrolig  opmærksom. 
Han  sætter  alle  andre  før  sig  selv.  Min  mor  døde  for  to 
år  siden,  og  han  var  den  eneste  af  mine  venner,  som 
kom  til  hendes  begravelse .  Det  betød  virkelig  noget  for 
mig.  Han  var  opmærksom  og  tænkte  meget  på  mig. 
Han  er  der  altid,  når  jeg  har  det  dårligt." 

Da  Shawn  blev  spurgt,  hvilket  råd  han  ville  give 
unge  mennesker,  sagde  han:  „Det  bekymrer  mig,  når 
mennesker  ikke  bryder  sig  om  sig  selv.  Man  bør  have 
en  høj  grad  af  selvrespekt.  Hvis  jeg  skulle  give  et  råd  til 
alle  hvor  som  helst,  ville  det  blive,  at  de  bør  se  sig  selv, 
som  Herren  ser  dem,  som  et  af  Guds  børn."  Måske  er 
det  en  del  af  Shawns  hemmelighed,  grunden  til,  at  han 
behandler  mennesker  med  en  sådan  venlighed  og  høf- 
lighed. 

Hans  evne  til  at  se  det  gode  i  alting  har  noget  at  gøre 
med  hans  yndlingsskriftsted,  2  Nephi  2:11.  „Det  er 
det,  der  handler  om,  at  der  skal  være  modsætning  i  alle 
ting,"  siger  Shawn.  „Hvis  noget  går  galt,  siger  jeg:  Ja, 
der  er  modsætning  i  alle  ting.  Dette  er  modsætningen. 
Det  må  du  lægge  bort  og  komme  videre." 

Shawn  har  lært  at  indarbejde  evangeliets  sandheder 
i  sit  liv  og  lade  dem  vejlede  hans  handlinger  og  beslut- 
ninger. Det  er  på  den  måde,  han  bliver  ved  med  at  ud- 
vikle sig. 

Ja,  Shawn  Bradley  er  høj,  og  han  er  bestemt  værd  at 
se  op  til.  □ 


Siden  denne  artikel  blev  skrevet,  har  Shawn  modtaget 
sin  missionskaldelse.  Han  virker  nu  i  missionen  i  Sydney 
i  Australien. 

YUKIO  OG  JUNKO  FUJITAKE 


Jim  Matsumori 


En  usædvanlig  fremgangsmåde 


Når  man  tænker  på 
missionærredskaber, 
tænker  man  måske 
ikke  på  strikkepinde, 
sliberedskaber  eller  grundig  kend- 
skab til  buddhismen.  Det  er  imidler- 
tid de  redskaber,  som  Yukio  og 
Junko  Fijitake  bruger  for  at  røre  hjerter  og  bringe  sjæle 
til  Kristus. 

Yukio  Fujitake  og  hans  hustru,  Junko,  fra  Ybe  i  Ya- 
maguchi  i  Japan  var  buddhister,  indtil  de  blev  døbt  i 
Kirken  i  1973.  Siden  dengang  har  de  virket  i  Ube  Gren 
og  hjulpet  den  med  at  vokse.  Bror  Fujitake  har  der  vir- 
ket som  grenspræsident,  medlem  af  højrådet  og  råd- 
giver i  stavens  missionspræsidentskab.  Søster  Fujita- 
ke har  virket  som  præsidentinde  i  Hjælpeforeningen 
og  i  Primary  og  leder  for  de  unge  voksne. 

I  juli  1987  lukkede  bror  Fujitake  sin  forretning,  og 
han  og  Junko  tog  på  mission  til  Japan  Tokyo  South 
Mission.  På  det  tidspunkt  var  de  det  eneste  japanske 
ægtepar  på  mission  i  Japan. 

Ægteparret  Fujitake  har  ved  hjælp  af  en  usædvanlig 
fremgangsmåde  været  medvirkende  til,  at  20  menne- 
sker er  blevet  døbt,  og  at  20  mindre  aktive  medlemmer 
er  blevet  genaktiveret.  De  fik  lov  at  komme  ind  i  folks 
hjem  ved  at  tilbyde  at  slibe  familiens  køkkenknive  gra- 
tis. Når  bror  Fujitake  havde  slebet  knivene  og  gjort  sig 
til  venner  med  dem,  vendte  han  tilbage  for  at  slibe 


knivene  igen  eller  lave  legetøj  til 
børnene,  og  søster  Fujitake  strik- 
kede trøjer  til  familiens  medlem- 
mer. Mens  de  arbejdede  i  disse 
hjem,  fortalte  de  familierne  om 
evangeliet. 
Med  denne  kombination  af  ven- 
skab og  tjeneste  er  mange  mennesker  blevet  rørt  af 
Ånden  og  har  lært  mere  om  Kirken.  Hvorend  de  blev 
flyttet  til,  reparerede  og  forbedrede  bror  Fujitake  deres 
lejlighed,  reparerede  døre  eller  vinduer  eller  satte  hyl- 
der, borde  og  skabe  op.  Samtidig  ydede  søster  Fujitake 
en  eller  anden  form  for  tjeneste,  som  f  .eks.  at  lave  slik 
og  indpakke  dem  på  sjove  måder. 

Buddhismen  er  den  største  religion  i  Japan,  og  fordi 
Yukio  og  Junko  kendte  den  indgående,  var  de  i  stand 
til  at  forstå  dem,  de  underviste.  Parret  Fujitake  indvie- 
de også  missionærerne  i  deres  mission  i  deres  indsigt 
og  deres  undervisningsmetoder.  De  havde  så  stor  suc- 
ces, at  alle  lederne  i  stavene  i  missionen  ønskede,  at 
parret  skulle  arbejde  i  deres  område. 

Nu,  hvor  de  atter  er  hjemme  fra  deres  mission,  vir- 
ker bror  Fujitake  som  præsident  for  Okayama  Yama- 
guchi  distriktsmission,  og  søster  Fujitake  er  præsi- 
dentinde for  Hjælpeforeningen  i  distriktet.  □ 

Jim  Matsumori  er  tidligere  præsident  for  Japan  Tokyo 
South  Mission. 

Ligesom  kirkerne  i  Sovjetunionen  bliver 
renoveret  og  fornyet,  så  bringer  det 
gengivne  evangelium  fornyelse  og  nyt 
liv  til  folket.  Se  „Evangeliet  i  Sovjetunionen" 
side  10). 

